Narodni muzej Архиве - Страница 3 од 5 - Dnevnik Juga\nHome / Tag Archives: Narodni muzej (page 3)\nTag Archives: Narodni muzej\n„Muzeji za 10“ – Promena termina i lokacije današnje manifestacije\nDnevnik Juga 10/11/2020\tDRUŠTVO, KULTURA, Leskovac 0\nNarodni muzej u Leskovcu obaveštava sve zainteresovane da je došlo do promene u programu manifestacije „Muzeji za 10“. Naime, današnja radionica „Bako, deko, vodim vas u muzej“ će se umesto u zgradi Narodnog muzeja u Leskovcu održati u prostoriji Dečjeg muzejona u terminu do 12 časova. Takođe, šetnja na znakovnom …\nIzložba radova „Pet priča“ u utorak u Galeriji Narodnog muzeja\nDnevnik Juga 09/11/2020\tDRUŠTVO, KULTURA, Leskovac, Zanimljivosti 0\nU utorak 10.11.2020. godine u Galeriji Narodnog muzeja u Leskovcu, u 19 časova biće otvorena izložba radova umetnika Milli2nd pod nazivom „Pet priča“. Audiovizuelna izložba predstavlja novi i drugačiji vid konceptualne umetnosti, gde autor putem scena instaliranih u piramidama prikazuje priče koje su uticale na njegov razvoj kao umetnika. Korišćenjem …\nU leskovačkom Narodnom muzeju sve spremno za manifestaciju „Muzeji za 10“\nDnevnik Juga 07/11/2020\tDRUŠTVO, KULTURA, Leskovac 0\nU periodu od 9. do 14.novembra održaće se šesta po redu muzejska manifestacija „Muzeji za 10“, koja se održava se povodom Nacionalne nedelje muzeja, Nacionalnog dana muzeja i 16. po redu Evropske noći muzeja. Svake godine u ovu manifestaciju se uključi skoro 50 gradova u Srbiji i u njoj učestvuje …\nU Narodnom muzeju održana manifestacija „Dani evropske baštine“\nDnevnik Juga 16/10/2020\tDRUŠTVO, KULTURA, Leskovac 0\nU Narodnom muzeju u Leskovcu od 28. septembra do 16. oktobra održana je manifestacija Dani evropske baštine koja se tradicionalno održava širom Evrope sa ciljem promocije i prikazivanja kulturnog nasleđa. Ovogodišnja manifestacija nosila je naziv „Nasleđe i obrazovanje“ a njen cilj je bio da prikaže ulogu obrazovanja u nasleđu i …\nDečja nedelja kroz niz radionica organizovana i u Narodnom muzeju Leskovac\nDnevnik Juga 12/10/2020\tDRUŠTVO, KULTURA, Leskovac 0\nU Narodnom muzeju u Leskovcu protekle nedelje realizovan je program Dečja nedelja u okviru kojeg su svakodnevno održavane radionice za decu uzrasta od 7 do 12 godina. Najmlađi sugrađani družili su se sa kustosima muzeja, učestvovali u radionicama i, kroz igru i priču, upoznavali se sa zavičajnom kulturnom baštinom. Igrali …\n„Kvadrat na kub“ 24. septembra u Narodnom muzeju Leskovac\nDnevnik Juga 23/09/2020\tDRUŠTVO, Korona Virus, KULTURA, Leskovac 0\nU Narodnom muzeju u Leskovcu 24. septembra 2020. godine sa početkom u 19 časova biće organizovano otvaranje izložbe „Kvadrat na kub“ grupe autora koju čine Petar Vujošević, Gordana Baškot i Gordana Stanišić Vujošević. Inspirisani simbolom kvadrata autori kroz tri sasvim različita likovna postupka: mozaik, gvaš i kolaž, teži introspekciji kroz …\nSrdjan Stamenkovic 17/09/2020\tDOGAĐAJI, DRUŠTVO, KULTURA, Leskovac, Zanimljivosti 0\nNarodni muzej u Leskovcu je svojom novom postavkom postavio i nove standarde u radu ove ali i svih sličnih institucija. Šetnja kroz ne tako daleku prošlost na prvom spratu leskovačkog muzeja je nešto što zaista ne sme da se propusti. Priča o Leskovcu i Leskovčanima u vremenu u kome je …\nPredsednik Aleksandar Vučić uručio Sretenjski orden drugog, odnosno trećeg stepena Gimnaziji i Narodnom muzeju (FOTO)\nSrdjan Stamenkovic 15/02/2020\tDOGAĐAJI, DRUŠTVO, Leskovac 0\nPredsednik Republike Srbije Aleksandar Vučić uručio je povodom Dana državnosti Srbije odlikovanja zaslužnim pojedincima i institucijama. Među odlikovanima su pojedinci, institucije i udruženja u oblasti kulture, medicine, privrede, sporta, nauke, diplomatije. Sretenjski orden drugog stepena dobila je Gimnazija Leskovac povodom 140 godina postojanja i rada. Narodni muzej u Leskovcu dobio …\nSRETENJSKI ORDEN DRUGOG REDA: Predsednik Vučić odlikovao leskovačku Gimnaziju i Narodni muzej\nDnevnik Juga 14/02/2020\tDRUŠTVO, Leskovac 0\nPovodom Dana državnosti, predsednik Srbije, Aleksandar Vučić, najvišim državnim priznanjima, odlikovaće brojne organizacije, insitucije i pojedince. Medju dobitnicima su i dve leskovačke ustanove: Gimnazija i Narodni muzej. Gimnazija i Narodni muzej, odlikovani su Sretenjskim ordenom drugog reda , koji spada u red najviših državnih priznanja. Prvi u rangu je Orden …\nU Narodnom muzeju otvorena izložba “ Istorija belgijskog stripa“\nIna Dendić 30/06/2019\tDOGAĐAJI, DRUŠTVO, KULTURA, Leskovac 0\nU Narodnom muzeju u Leskovcu otvorena je izložba „Istorija belgijskog stripa“. Radi se o pratećoj manifestaciji Balkanska smotra mladih strip autora, a gost Balkanske smote ove godine je strip Kraljevine Belgije. Izložbu je otvorio Piter Bolan poželeći prisutnima da uživaju u malom delu belgijskog nasleđa. „ Teško je uraditi jednu …


24sata.info - VIDEO / Bukvarević uručio ključeve za 60 novih vozila ratnim vojnim invalidima\nAutor T. C. 19. 09. 2018. • 13:14\nFederalni ministar za pitanja boraca i invalida odbrambeno-oslobodilačkog rata Salko Bukvarević uručio je ključeve automobila nabavljenih za 60 stopostotnih ratnih vojnih invalida.\nBukvarević je kazao da su ratni vojni invalidi, nakon šehida i poginulih branitelja, najzaslužniji za državu BiH i za slobodu koju danas uživaju svi građani, kao i da su auta prilagođena njihovim potrebama, kao ortopedska pomagala, najmanje što država može učiniti za njih.\nSve četiri godine je uredno provođen tender, bez ijedne žalbe, dodao je ministar te izrazio nadu da će praksu nabavke auta za branitelje ratne vojne invalide nastaviti i buduće federalne vlasti.\nKorisnicima je poželio sreću i da ih auta dobro služe.\nPredsjednik Saveza ratnih vojnih invalida FBiH Esad Delić zahvalio je Federalnoj vladi i resornom ministarstvu, kao i drugim tijelima koja su učestvovala u nabavci i odabiru, što već treću godinu u mandatu ministra Bukvarevića, borci iz ove kategorije dobijaju auta kojima su zadovoljni.\nZahvalnost Vladi su također izrazili predsjednik Saveza ratnih vojnih invalida paraplegičara u FBiH Mujo Aganović i potpredsjednik HVIDRA-e Slavko Zec.\nSenad Olovčić, direktor Porcshea d.o.o Sarajevo, kompanije dobavljača automobila, naglasio je izuzetnu višegodišnju suradnju te kompanije s Federalnim ministarstvom za pitanja boraca i invalida odbrambeno-oslobodilačkog rata u vezi s nabavkom automobila za branitelje.\nAutomobili "škoda“ tipa "octavia“ karavan, 1,4 TSI, automatic DSG, koje je danas dobilo 60 ratnih vojnih invalida, proizvedeni su ove godine i zadovoljavaju sve uslove koje su korisnici tražili od resornog federalnog ministarstva.\nCijena jednog ugovorenog automobila je 24.950 KM bez PDV-a, a za nabavku 60 je utrošeno 1.497.000 KM.\nKomisija za javne nabavke Ministarstva uspješno je provela zakonsku proceduru, a prethodno je u ovogodišnjem budžetu za nabavku auta ratnim vojnim invalidima prve grupe osigurano 1.500.000 KM.


Američki Stejt department u potrazi za kandidatima za novu Blokčein radnu grupu\nKao deo nove inicijative fokusirane na značaj blokčein tehnologije, američki Stejt department je u potrazi za novim pripravnicima.\n337 Ukupno pregleda\nBlockchain@State - naziv radne grupe\nStejt department je osnovao novu radnu grupu - “Blockchain@State” kojom će upravljati Kancelarija za globalno partnerstvo. Glavni cilj inicijative radne grupe je da se utvrdi korisnost istraživačkih aplikacija i tehnologije distribuiranog registra (DLT) u američkoj spoljnoj politici.\nJedna od ključnih odgovornosti za posao pripravnika je da prati ključne događaje u blokčein procesu i upotrebljivim slučajevima. Pored toga, pripravnik mora da pripremi nedeljne izveštaje za radnu grupu.\nSve veće interesovanje za Blokčeinom\nSa sve većom popularnošću blokčeina ovih dana, značajan broj agencija vlade SAD-a pokazuje interesovanje. Prema navodima Federal Njuz radija, jedna od agencija planira da pokrene federalni blokčein projekat tokom leta. Projekat predstavlja važan deo GSA-ovog programa čiji je cilj da se kombinuju napori više agencija u vezi AI i drugih inovativnih tehnologija.\nMinistarstvo trgovine je 9. decembra 2016. godine bilo domaćin sastanka koji je fokusiran na blokčein interoperativnost i diskusije o novim tehnologijama. Sastanak će obuhvatiti važne aspekte kao što je rešavanje pitanja privatne digitalne registracije koji mogu biti vezani za informacionu sigurnost.


Kuburović: Ministarstvo spremno da uvede krivično delo za napad na advokate | Insajder\nKuburović: Ministarstvo spremno da uvede krivično delo za napad na advokate\nMinistarka pravde Nela Kuburović izjavila je danas da je Ministarstvo spremno da menja odredbe Krivičnog zakonika i da propiše novo krivično delo koje će sankcionisati napade na advokate, radi bolje pravne i bezbednosne zaštite advokature, prenosi N1. Ova najava ministarke dolazi nakon ubistva advokata Dragoslava Miše Ognjanovića u Beogradu 28. jula.\nKuburović je rekla da je razlog za uvođenje potpuno novog krivičnog dela to što advokati nemaju status službenih lica.\nKako je navela, definisanjem budućeg člana u narednom periodu baviće se radna grupa čiji će članovi biti predstavnici Ministarstva pravde, advokature, Ministarstva unutrašnjih poslova i sudija i tužilaca.\nKuburović je ukazala na to da je Ministarstvo pravde iniciralo osnivanje radne grupe i tim povodom uputilo nadležnim institucijama poziv da odrede svoje predstavnike u tom telu.\n"Već u narednih nekoliko dana radna grupa može biti formirana, kada će biti održan i prvi sastanak i utvrditi plan rada i aktivnosti radne grupe", navela je Kuburović.\nPrema njenim rečima, zadatak radne grupe biće da prati sve krivične postupke koji se bave napadima na advokate, kao i da analizira normativne okvire i utvrdi na koji način može da se unapredi položaj advokata, odnosno da se poveća njihova zaštita, posebno kada je reč o postupcima u kojima su angažovani.\nOgnjanović je bio u pravnom timu Luke Bojovića, jedan od branilaca Slobodana Miloševića pred Haškim tribunalom, a bio je i branilac Đorđa Prelića, pravosnažno osuđenog u slučaju ubistva Brisa Tatona.\nZbog ubistva Ognjanovića advokati su bili u sedmodnevnom protestu, a u utorak, 31. jula je održan i protest ispred Višeg suda u Beogradu.\nZvaničnici do sada nisu saopštili da je došlo do pomaka u istrazi, a jedini se oglasio predsednik Srbije Aleksandar Vučić izjavom da „ima nekakvih tragova“.\nInače, istragu ubistva advokata vodi Specijalno tužilaštvo za organizovani kriminal.


Kinezi "preduhitrili" SZO: Prenos virusa sa ŽIVOTINJE ili SMRZNUTE hrane\nKineski zvaničnici su informisali diplomate o istraživanju porekla kovida 19, uoči objavljivanja dugo očekivanog izveštaja Svetske zdravstvene organizacije (SZO).\nAP ocenjuje da je ovo pokušaj Kine da naglasi svoje viđenje izveštaja koji je izazvao diplomatsko prepucavanje.\nPolitizacija porekla virusa\n“Namera nam je da pokažemo našu otvorenost i transparentnost”, rekao je zvaničnik Ministarstva spoljnih poslova Jang Tao.\n“Kina se žestoko protivi pokušajima pojedinih zemalja da politizuju pitanje porekla virusa i iznose neutemeljene optužbe na račun Kine”, navelo je ministarstvo u saopštenju.\nIzveštaj čije je objavljivanje više puta odlagano, zasnovan je na boravku međunarodnih stručnjaka SZO u Vuhanu, gde su infekcije novim koronavirusom prvi put prijavljene krajem 2019. godine.\nIzveštaj u narednih nekoliko dana?\nStručnjaci SZO su u januaru i februaru radili sa kineskim kolegama, a obe strane moraju da se slože oko konačnog izveštaja. Portparolka Ministarstva spoljnih poslova Hua Čunjuing rekla je da stručnjaci još razgovaraju o sadržaju i prevodu izveštaja, ali nije navela kada će biti objavljen.\nNa konferenciji za novinare u Ženevi, ekspert SZO Peter Ben Embarek, koji je predvodio međunarodni tim stručnjaka u Kini, rekao je da je izveštaj koji ima skoro 400 stranica završen i u toku su provere činjenica i prevoda.\n“Očekujem da će u narednih nekoliko dana ceo taj proces biti završen i moći ćemo da ga objavimo”, rekao je Ben Embarek.


U Švedskoj promena sistema obrazovanja dece, ubuduće ocene od 10. godine\nSvet Autor:FoNet20. dec. 201914:27 > 14:33\nOdlukom Vlade Švedske, poznatoj po razvijenom obrazovnom sistemu, učenici će dobijati ocene već od desete godina, za razliku od sadašnjeh zakona po kome su ocenjivani tek od šestog razreda, kada imaju 12-13 godina.\nOd jeseni 2017. godine oko 100 škola je učestvovalo u eksperimentu u kojem učenike ocenjuju od njihove 10-11 godine, prenela je agencija Anadolija. Prema predlogu Vlade, od avgusta 2020. godine sve škole na švedskom jeziku, ukoliko žele, moći će da uvedu ocenjivanje od četvrtog razreda.\nOsnovna škola je u Švedskoj je obavezna i traje devet godina, a većina dece polazi u prvi razred kada napune sedam godina. Osnovna škola je besplatna, što znači da se obrazovanje, školski prevoz, nastavna sredstva i školski materijal, na primer olovke i papir, ne plaćaju, bez obzira na to o kakvoj se školi radi, a i hrana u školi je besplatna.\nUmesto ocena, u prvom planu je zdravlje i pravilan razvoj dece i učenika. Tako se, na primer, trajanje nastave iz svih predmeta može po potrebi modelirati, ali se broj sati fizičkog vaspitanja ne sme smanjivati.\nDeca nedeljno moraju provesti napolju minimalno 20 odsto vremena provedenog u školi. U toku sedmice imaju najmanje dva puna sata telesnog vaspitanja, od čega je jedan sat plivanje.


Olimpijske igare u Londonu su najveći sportski događaj u ove godine i interes za praćenje igara i otvaranja igara je sigurno velik. Otvaranje Olimpijskih igara 2012 sigurno će pratiti više od milijarde gledatelja diljem planeta.\nOtvaranja Olimpijskih igara 2012 London je zakazano za 22 sata po našem vremenu. Prijenos bi trebao biti dostupan putem interneta besplatno ali do linkova stranica s prijenosom nije lako doći. Posjetite našu stranicu ponovo na početku otvorenja u 22 sata.\nTags: gledanje, live stream, London, olimpijske igre 2012, Olimpijskih igara 2012, otvaranja, otvorenje, praćenje, prijenos, tv


Analitika - Informativni Portal - Novi konkurs Pivare “Trebjesa”: 10.000 eura za ekologiju\nrent a car tivat\tEkonomija\t- Vijesti\tNovi konkurs Pivare “Trebjesa”: 10.000 eura za ekologiju\t25. jul 2012.\tPivara „Trebjesa“ raspisala je i ove godine konkurs za finansiranje projekta NVO iz oblasti zaštite životne sredine, s ciljem da saradnjom sa nevladinim organizacijama doprinese rješavanju ekoloških izazova u Opštini Nikšić.\nNa konkurs se mogu prijaviti nevladine organizacije sa teritorije cijele Crne Gore, koje prema svom statutu obavljaju aktivnosti u oblasti zaštite životne sredine. Projekat treba da bude realizovan na teritoriji Opštine Nikšić.\nIz Pivare „Trebjesa“ su saopštili da projekti treba da se bave nekom od sljedećih oblasti: poboljšanje energetske efikasnosti, upravljanje otpadom, zaštita prirodnih resursa, edukacija u oblasti zaštite životne sredine i druge aktivnosti koje doprinose razvoju svijesti i odgovornosti o potrebi aktivnog uključivanja građana u zaštitu i unaprjeđenje životne sredine.\n„Prošlogodišnji model našeg doprinosa zaštiti prirode kroz saradnju sa NVO pokazao se dobar, pa smo, vodeći se tom idejom i strateškom opredijeljenošću kompanije da brine o okruženju u kojem živimo i radimo, odlučili da konkurs raspišemo i ove godine”, navodi se u saopštenju.\nPrijave projekata se dostavljaju do 20. avgusta 2012. godine. O projektima će odlučivati stručni žiri, koji čine direktori Fonda za aktivno građanstvo i Ekološkog pokreta „Ozon“, Anica Boljević i Aleksandar Perović i dva predstavnika Pivare.\nOvo je druga godina u kojoj Pivara pokreće projekat usmjeren kako na saradnju sa NVO sektorom, tako na identifikaciju ključnih problema i izazova i ulaganje u njihovo rješenje. Na prošlogodišnjem konkursu pobijedio je projekat Ekološkog pokreta „Ozon“, pod nazivom „Ja volim moj Nikšić, a ti“, usmjeren na jačanje svijesti javnosti o potrebi učešća u donošenju odluka u sferi ekologije.\nOdabrani projekat na ovogodišnjem konkursu Pivara „Trebjesa“ finansiraće sa 10.000 eura, čime Pivara „Trebjesa“ nastavlja ulaganje u razvoj zajednice i jača koncept društveno odgovornog poslovanja.


Niko ne mari za zakon i zaštitu divljih životinja dok se glavnim gradom šeću medvjedi | Krajina.BA\nDirektor Ureda za veterinarstvo BiH Ljubomir Kalaba govori nam kako kazne za držanje životinja koje su zaštićene, divlje ili opasne za ljude, iznose od 30 do 10.000 KM.\nPrema zakonu, također je zabranjeno uzgajati divlje životinje, osim u slučaju kada vlasnik ima dozvolu da čuva životinju u posebnom skloništu. Saznajemo kako službenici Ureda za veterinarstvo BiH nadziru skloništa za životinje koja su odobrena za izvoz napuštenih pasa u Evropsku uniju.\n“U ovom trenutku četiri skloništa za pse su odobrena za izvoz pasa u EU i to u općinama Bihać, Gradiška, Orašje i Tuzla. Nadzorom ovih skloništa nisu uočene nepravilnosti u radu i kršenje odredbi zakona”, rekao nam je Kalaba.\nCirkus na ulici\nNadležne veterinarske inspekcije i Ured za veterinarstvo imaju zakonsku obavezu vršiti kontrolu nad provođenjem Zakona o zaštiti i dobrobiti životinja.\nGlavni veterinarski inspektor u Kantonu Sarajevo Selmir Velić rekao nam je kako nije zaprimio prijavu da se Sarajevom šeću medvjedi, ali ova djela je okarakterisao nezakonitim.\n“Postoje ljudi koji divlje životinje čuvaju zaista po svim pravilima i propisima, ali šetati medvjeda po gradu meni više liči na cirkus”, rekao je Velić te nam zatražio podatke o Braci Lazareviću iz Lukavice koji je nedavno Sarajevom šetao malog medvjeda kojeg je nazvao Kolinda.\nIz Inspektorata veterinarske inspekcije KS saznajemo kako su tokom 2017. godine izvršili 35 inspekcijskih kontrola koje se odnose na način i uslove držanja životinja na području KS. Međutim, inspektori ni u jednom slučaju nisu evidentirali držanje životinja koje je Zakonom zabranjeno.\n“U ranijem periodu naši inspektori su kontrolisali dvije osobe koje su uzgajale kune radi proizvodnje krzna. Zbog neispunjavanja propisanih uslova, jednoj osobi je zabranjen rad, dok je druga prekinula rad zbog negodovanja mještana”, kazala nam je glasnogovornica Kantonalne uprave za inspekcijske poslove KS Vildana Brdarić.\n18 prekršaja ove godine\nSarajevski veterinarski inspektori su u 2017. godini zabranili rad sedam skloništa na području KS zbog neposjedovanja dozvola nadležnih općinskih organa, kao i neispunjavanja drugih uslova propisanih za ovu vrstu objekta. U dva slučaja su zabranili i uzgoj kućnih ljubimaca zbog neregistrovanog rada.\n“U skladu sa Zakonom o veterinarstvu, nelegalan i neregistrovan rad kažnjava se sa minimalno 430 KM za fizičke, odnosno 4.350 KM za pravne osobe. U ovoj godini izdato je 18 prekršajnih naloga s iznosom novčanih kazni od 7.580 KM. Još nekoliko inspekcijskih postupaka je u toku”, rekla je Brdarić.\nKomentar s Veterinarskog fakulteta u Sarajevu na slobodnu i nelegalnu šetnju vlasnika s medvjedima nismo dobili. Pokušali smo dobiti i komentar nevladinog sektora, ali naša potraga je zaustavljena kada nam je predsjednica Udruženja Av-Mau Amela Turalić rekla kako u BiH ne postoji nijedno udruženje koje se bavi zaštitom divljih životinja.\nI tako, dok se Braco i njemu slični s malim medvjedima šetaju centrom glavnog grada BiH, izostaje reakcija nadležnih, ali ne i prolaznika koji su oduševljeno dijelili fotografije po društvenim mrežama sa životinjom čija vrsta je ugrožena u BiH već godinama.\nPrethodni članakDjevojka išla od radnje do radnje i otplatila tuđe dugove\nNaredni članakBužimljani više ne čekaju vlast, osnovali Fond za završetak gradske zaobilaznice


Kompletno rekonstruisana ambulanta u Ostružnici | GO Čukarica\nKompletno rekonstruisana ambulanta u Ostružnici\nGrađani Ostružnice od početka ove nedelje primarnu zdravstvenu uslugu dobijaju u kompletno rekonstruisanoj i moderno opremljenoj ambulanti Doma zdravlja „Dr Simo Milošević“. Sredstva za obnovu ambulante obezbedila je opština Čukarica, a vrednost radova je oko šest miliona dinara.\nNovouređen prostor ambulante, u kojem rade lekari opšte prakse i pedijatri, obišli su danas predsednik Gradske opštine Čukarica Srđan Kolarić, pomoćnik predsednika Petar Mandić i šef zdravstvene stanice u Umci dr Nebojša Marković.\nPredsednik Srđan Kolarić je istakao da je prošle godine opština obezbedila sredstva i kompletno renovirala ambulantu u Velikoj Moštanici, a da sada i građani Ostružnice imaju izuzetne uslove za zdravstvenu zaštitu.\n“Rekonstrukcija je obuhvatila zamenu unutrašnje i spoljne stolarije, molersko-farbarske radove, zamenu podnih obloga, rasvete i plafona, zamenu elektro i vodovodnih instalacija, kao i kompletno uređenje mokrih čvorova. Za unutrašnje opremanje prostora, odnosno nameštaj, pobrinuo se Dom zdravlja i drago nam je da će sada i lekari raditi u adekvatnim uslovima, a građani dobijati kvalitetnu zdravstvenu uslugu“, rekao je predsednik i najavio da je, takođe, u pripremi projektna dokumentacija za kompletno uređenje objekta Doma zdravlja u Železniku, što je značajna investicija za ovo veliko naselje.\nDr Nebojša Marković je istakao da će i lekari i građani imati zaista kvalitetne uslove za pružanje zdravstvene usluge i primarnu zdravstvenu zaštitu i dodao da je u toku rekonstrukcija ambulante na Umci, te će uskoro i stanovnici ovog čukaričkog naselja imati novoopremljenu ambulantu.\nUz radove na rekonstrukciji ambulante u Ostružnici, u istoj zgradi nedavno je renovirana sala Doma kulture, kao i mokri čvorovi ovog objekta. Takođe, prošle godine Gradska opština Čukarica renovirala je i prostor vrtića Maštalica u Ostružnici, a izgrađen je i parking prostor i plato u okviru malih radova. U ovom čukaričkom naselju očekuje nas i izgradnja fiskulturne sale u Osnovnoj školi „Karađorđe“.


Preventivni pregled u Starčevu - Radio televizija Pančevo\nPredsednik Vučić u Novom Sadu: Ponosan sam i…\nPrvake od 1. aprila moguće upisati elektronski\n4. februara 2019. 4. februara 2019. 0699\nPreventivni centrar Doma zdravlja organizovao je još jednu akciju preventivnih pregleda, ovoga puta za stanovnike Starčeva. Veliki broj ljudi došao je da proveri svoje zdravlje, uradi najosnovnije analize i dobije savet od lekara.\nU MZ Starčevo okupio se veliki broj meštana kako bi u okviru akcije preventivnih pregleda proverili holesterol, trigliceride, šećer, ali i kako bi utvrdili da li postoje i koji su faktori rizika, koliki im je krvni pritisak i bodi-mas indeks.\nPredsednica izvršnog odbora MZ Starčevo Vesna Radosavljević kaže da su ovi pregledi veoma značajni za meštane Starčeva, jer na brz način mogu da provere svoje zdravlje.\nU pančevačkom Domu zdravlja ističu da će nastaviti s akcijama preventivnih pregleda kako bi omogućili što većem broju pacijenata da bez zakazivanja i čekanja urade najosnovnije laboratorijske analize i dobiju savete od lekara.\nNEPRIKOSNOVENI Rukometaši “Dinama” pobedili “Zvezdu”\nNikoleta Dragaš 31. maja 2020. 7. septembra 2020.\nMinistarstvo odbrane demantovalo lažnu vest Dejana Petrovića\n“Dani Ferenca Hercega” u Vršcu\nNikoleta Dragaš 24. avgusta 2018. 3. novembra 2018.\nPredsednik Vučić u Novom Sadu: Ponosan sam i zahvalan Kontinentalu jer su rešili da ulažu u Srbiju


Medvedja Архиве - Страница 2 од 145 - Dnevnik Juga\nHome / Opštine / Medvedja (page 2)\nSrdjan Stamenkovic 5 дана ago\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nIna Dendić 7 дана ago\tDRUŠTVO, Medvedja 0\nU leskovačkoj Covid bolnici 26 pacijenata, za 24 časa 5 prijema i 2 otpusta sa lečenja\nU leskovačkoj Covid bolnici i danas blago povećanje broja hospitalizovanih. Na bolničkom lečenju nalazi se 26 osoba, a na kiseoničkoj potpori je 18 pacijenata. U prethodna 24 časa bilo je 5 prijema i 2 otpusta s a lečenje, a nije bilo potrebe da se neko od pacijenata šalje na dalje …\nU Jablaničkom okrugu 62 novoobolela, dva manje nego juče\nZavod za javno zdravlje Leskovac saopštio je najnovije podatke o epidemiološkoj situaciji u Jablaničkom okrugu. U poslednja 24 časa od 390 rezultata (od toga za grad Leskovac 230) – 62 rezultata je sa pozitivnim nalazom. Broj novozaraženih po gradovima i opštinama: 41 lice sa teritorije grada Leskovca, 14 lica sa …\nSVE VEĆI BROJ POZITIVNIH: U Leskovcu 41, Vlasotincu 13, Bojniku 5, Lebanu 4 i Crnoj Travi 1 novozaraženi\nBroj novozaraženih u Jablaničkom okrugu skoro je duplo veći u odnosu na prethodni dan, pokazuju podaci Zavoda za javno zdravlje Leskovca koji pokazuju da se epidemiološka situacija u Leskovcu i okolini pogoršava. U poslednja 24 časa od 509 rezultata (od toga za grad Leskovac 312) – 64 rezultata je sa …


Održana XXXIII sednica SO Bogatić\n26.08.2015 Održana XXXIII sednica SO Bogatić\nXXXIII sednice SO Bogatić na kojoj je bilo pet tačaka dnevnog reda, ekspresno je završena. Najvažnija odluka odnosila se na usvajanje programa obnove objekata javne namene u nadležnosti opštine Bogatić. Usvajanje programa značajno je zbog kompletiranja konkursne dokumentacije za dobijanje sredstava u visini od 10.000.000 dinara, koja su neophodna za rešavanje problema vodosnabdevanja u MZ Crna Bara, Glogovac, Sovljak, Banovo Polje i Salaš Crnobarski.\n„Kancelarija za pomoć i obnovu poplavljenih područja, dodeljuje sredstva za ovu namenu iz Fonda solidarnosti Evropske unije. Na osnovu izveštaja Rudarsko-geološkog fakulteta, određene su dve lokacije za kopanje bunara, koji će kasnije poslužiti kao izvorišta za seoski vodovod“, rekao je Nenad Beserovac, predsednik Opštine Bogatić.\n„Ovo je prvi korak u rešavanju kompleksnog problema i zato je neophodan sistemski pristup. Konkursnu dokumentaciju predaćemo već sutra i očekujemo da ovaj problem bude rešen u što kraćem roku“, dodao je Beserovac.\nUsvojena je i prva izmena i dopuna finansijskog plana i programa uređivanja građevinskog zemljišta, održavanja, zaštite, izgradnje, rekonstrukcije i sanacije puteva i izgrandje, na području opštine Bogatić za 2015. god. JP „Direkcije za građevinsko zemljište, puteve i izgradnju. Preraspodela sredstava izvršena je u skladu sa rebalansom budžeta.\n“Najveći deo sredstava preraspodeljen je na pozicije zimska služba i asfaltiranje puteva”, istakao je Matija Milovanović, direktor DGZPI opštine Bogatić.\nNa sednici su usvojena odluka o raspodeli dobiti za 2014. godinu JKP „Bogatić“, kao i odluka o prodaji osnovnog sredstva JKP.\nVi ste posetilac br: 11 355 426


Grad Šabac - Penzin\nPočetna Magazin Godine Srbija Grad Šabac\nIpak, s obzirom na pogranični položaj između dve carevine na Savi, Šabac tokom vekova nekoliko puta prelazi pod austrijsku i tursku vlast. U Prvom srpskom ustanku značaj Šapca čini da se ovde odigrava nekoliko važnih bitaka između ustanika i Turaka, od kojih je najznačajnija svakako bitka na Mišaru 1806. godine.\nNakon Drugog srpskog ustanka počinje razvoj Šapca pod upravom Jevrema Obrenovića, brata kneza Miloša. Ličnom vizijom on je stvorio savremeno naselje toga doba po ugledu na „prečanske“ varoši u Austrougarskoj carevini.\nSvetski ratovi donose građanima Šapca i okoline velike patnje, okupaciju pred Cersku i Kolubarsku bitku, a zatim, već septembra 1941. godine, oko 5.000 stanovnika grada biva proterano u improvizovani logor u selu Jarak u događaju koji je kasnije nazvan „Krvavi marš“.\nU posleratnom periodu grad se razvija i kao industrijski centar sa snažnom hemijskom industrijom boja koja uspešno radi i danas.\nTags:gradovikatastarske opštineopštineRepublika SrbijaŠabaczakon


IPAK, OSTANITE KOD KUĆE! Proljeće se pokazuje u punom sjaju, za vikend u BiH sunčano i TOPLO - Srpskainfo\nNarednih dana u BiH nas očekuje vrijeme bez padavina, tako da će vikend biti sunčan uz rast temperature i do 25 stepeni.\nPrema podacima Federalnog hidrometeorološkog zavoda (FHMZ), prvi dan vikenda (subota) u BiH će biti sučano uz prolazno i umjereno oblačno vrijeme. Najniža jutarnja temperatura vazduha kretaće se između tri i osam stepeni, na jugu od osam do 13. Najviša dnevna temperatura biće uglavnom između 18 i 23, a na jugu do 26 stepeni.\nI nedjelja će biti sunčana uz povremeno oblačno vrijeme i vjetar umjerene jačine. Najniža jutarnja temperatura većinom će biti između dva i sedam, a na jugu od osam do 13 stepeni. Najviša dnevna temperatura uglavnom između 20 i 25 stepeni.\nI početak radne sedmice (ponedjeljak) će biti vedar i sunčan, a temperatura će se u jutarnjim satima kretati većinom između četiri i devet, na jugu BiH od devet do 13 stepeni. Najviša dnevna temperatura će uglavnom biti između 20 i 25 stepeni.\nIako su dani vikenda većini stanovnika prilika da u šetnji i na otvorenom provedu vrijeme, a uz to je i sunčanom vremenu teško odoljeti, ipak, zbog trenutne epidemiološke situacije u vezi s korona virusom apelujemo na građane da budu disciplinovani i ostanu kući i sačuvaju svoje i zdravlje drugih, prenosi Klix.\nSOKOLAC OSVANUO NA MINUS DEVET STEPENI U BiH danas oblačno i suvo, ali PROHLADNO vrijeme\nTEMPERATURA KAO USRED PROLJEĆA Pred nama jedan TOPAO DAN, pripremite laganiju garderobu\nRED KIŠE, RED SNIJEGA, RED SUNCA Prognoza otkriva kakvo će vrijeme u BiH biti sutra\nKIŠA, PLJUSKOVI, GRMLJAVINA Prognoza za sutra najavljuje nestabilno vrijeme u BiH


Advokat Gajić: Palmi odrediti pritvor zbog mogućeg uticaja na svedoke\nIzvor: Radio 021, 24.Apr.2021, 08:47\nAdvokat Vladimir Gajić izjavio je danas da bi tužilac koji vodi istragu o slučaju moguće pedofilije u Jagodini, trebalo da predloži određivanje pritvora Draganu Markoviću Palmi, zbog mogućeg uticaja na svedoke.\nGajić je agenciji Beta kazao da bi pre određivanja pritvora bilo neophodno da Skupština Srbije, Markoviću koji je poslanik Jedinstvene Srbije, skine imunitet.\n"S obzirom na vrstu krivičnih dela kao i na pokušaje Dragana Markovića Palme da organizuje >> Pročitaj celu vest na sajtu Radio 021 << javnu podršku žena iz Jagodine, smatram da bi sada bilo neophodno da tužilac predloži sudu odredjivanje pritvora kako bi istraga mogla nesmetano da se odvija bez mogućeg uticaja osumnjičenog koji ima velike resurse, političku moć i novac koji mogu biti upotrebljeni da se ometa istraga", rekao je Gajić.\nPrema njegovim rečima, odluka da se istraga u slučaju pedofilije za koju se sumnjiči Dragan Marković Palma izmesti iz Jagodine u Kraljevo je "nedovoljno dobra".\n"Meni se čini da bi ovaj predmet trebalo dati u rad Tužilaštvu za organizovani kriminal u Beogradu, jer se ovde moguće radi i o većem broju krivičnih dela u koji je umešan i veći broj osoba", istakao je advokat.\nNaveo je da se u političkom smislu, stiče utisak da bi moglo da se očekuje i da najviša vlast u Srbiji odluči da politički amputira Markovića ili "kako se to kaže da ga pusti niz vodu".\n"To vidim jer tabloidi ne brane Palmu, a čak se i SPS pravi mrtav. Ovakva politička odluka dala bi odrešene ruke tužiocu, a takodje mogla bi da dovede i do toga da se ohrabre svedoci i žrtve da progovore", naglasio je Gajić.\n"U ovom momentu, izgleda mi da je Palma završio svoju karijeru", zaključio je Gajić.\nPored bivšeg radnika hotela "Alfa" u Končarevu, koji je o podvodjenju maloletnih devojčica visokim državnim funkcionerima pre tri dana svedočio na konferenciji za novinare potpredesdnice Stranke slobode i pravde Marinike Tepić, sinoć je za portal Nova.rs te navode potvrdio i bivši funkcioner SPS-a Mića Jovanović.\n"Za sve što govorim postoje dokazi i garantujem svojim životom da su se te stvari zaista događale", rekao je Jovanović.\n"Palma je sedeo na čelu stola gde su se nalazili predstavnici državnog i jagodinskog opštinskog rukovodstva. Jedna od devojka ga je, sve vreme, mazila po glavi, a on je u jednom trenutku, nekim čudnim zviždukom, dozivao jednu po jednu devojku da se pridruže njegovom stolu", ispričao je Jovanović.\n"Palma je imao sobe na spartu te kafane, koja se nalazi u Zoološkom vrtu u Jagodini i mnogi su tako 'upareni' odlazili u te prostorije", opisao je bivši funkcioner SPS-a i osnivač Megatrenda Mića Jovanović.\nUprava Grada Jagodina negirala je sinoć navode Miće Jovanovića, tvrdeći da je slagao kako je lično video Dragana Markovića Palmu da podvodi devojke na svom 50. rođendanu.\nApelaciono javno tužilaštvo u Kragujevcu odlučilo je da za postupanje u predmetu povodom navoda Marinike Tepić protiv Dragana Markovća Palme ovlasti Više javno tužilaštvo u Kraljevu, o čemu opširmije na OVOM linku.


Babiš: Agenti iz Solzberija povezani sa eksplozijom u Češkoj\nTanjug 18. aprila 2021. 07:50\nLONDON/PRAG – Dvojica ruskih državljana, optuženih za trovanje Sergeja Skripalja 2018. godine u gradu Solzberi u Velikoj Britaniji, povezuju se sa eksplozijom u skladištu oružja u Češkoj, četiri godine ranije.\nKako prenosi Bi-Bi-Si, češka policija je pokazala fotografije Aleksandra Petrova i Ruslana Boširova, za koje kažu da su bili u zemlji u vreme eksplozije kada su stradale dve osobe.\nČeška je u znak odmazde proterala 18 ruskih diplomata, a visoki ruski parlamentarac u subotu je optužbe nazvao apsurdnim.\nPremijer Češke Andrej Babiš je rekao da je država morala da reaguje na otkrića koja povezuju eksploziju sa ruskom obaveštajnom službom GRU.\nU subotu uveče Babiš je rekao da je utvrđeno da je 18 ruskih diplomata u Češkoj radilo za ruske obaveštajne službe i imaju 48 sati da napuste zemlju.\n„Postoji osnovana sumnja da su ruski tajni agenti iz GRU službe bili umešani u eksplozije 2014. godine u češkom selu Vrbetice“, rekao je Babiš.\nPolicija je zatražila pomoć od građana u potrazi za dvojicom Rusa za koje se veruje da su bili u državi između 11. i 16. oktobra 2014. godine – prvo u Pragu, a onda u oblasti gde je smešteno skladište oružja.\nČeška policija traži osumnjičene pod identitetom Aleksandar Petrov i Ruslan Boširov.\nOvo su ista imena koja su koristila dvojica ruskih obaveštajaca u Velikoj Britaniji, za koje se veruje da stoje iza trovanja u Solzberiju 2018. godine.\nPosle incidenta u Solzberiju, dvojica muškaraca su identifikovani kao Aleksander Miškin i Anatolij Čepiga i oni su se povremeno pojavljivali na ruskoj televiziji, tvrdeći da su sportski nutrucionisti koji su posetili Solzberi da vide katedralu.\nMeđutum, vlasti Velike Britanije kažu da su oni članovi službe GRU i da su postavili nervni agens „novičkok“ na kvaku vrata kuće koja pripada Skripalju, bivšem GRU obaveštajcu.\n„U sličnoj smo situaciji kao što je bila Britanija nakon pokušaja trovanja u Solzberiju 2018. godine“, rekao je česki ministar unutrašnjih i spoljnih poslova Jan Hamaček prilikom objavljivanja rezultata istrage u subotu uveče.\nRusija je odgovorila rekavši da prema ustavu, nije moguće isporučiti ruske državljane stranoj zemlji.\nRuski političar Vladimir Džabarov je rekao da su tvrdnje Česke apsurdne i da će ruska reakcija na isterivanje diplomata biti recipročna, preneo je Bi-Bi-Si pisanje agencije Interfaks.\nSAD su saopštile u četvrtak da će proterati deset diplomata iz ruske ambasade u Vašingtonu, kao odgovor na sajber-napade i „ostale ruske aktivnosti“.\nMoskva je odgovorila na isti način, rekavši da će deset američkih diplomata morati da napusti Rusiju.


Kredium.rs pomaže da lakše dobijete stambeni kredit\nMnogi ljudi koji su danas u potrazi za stambenim kreditima imaju strah u vezi sa pregovorima sa bankom i dolaska do potrebne sume. Ipak, većina ljudi na kraju uspe da završi ovaj posao, podigne željeni kredit i krene u realizaciju kupovine stana.\nKako bi se ipak čitav ovaj proces znatno pojednostavilo i korisnicima pružilo jedno novo, inovativno i digitalno rešenje, nastao je domaći startap Kredium.rs. O tome na koji način ovaj relativno mlad startap nastoji da unese izmene u procesu kupovine stanova, tačnije podizanja i odabira željenog kredita, razgovarali samo sa njegovim osnivačem i predstavnicima – koji su nam otkrili više detalja o poslovanju ovog servisa.\nVeliko iskustvo u bankarskom sektoru pretočeno u kvalitetan kreditni servis\n“Na ideju smo došli tako što smo i sami uzimali stambene kredite i prošli kroz vrlo mukotrpan proces. Glavni izazovi bili su dobijanje personalizovanih ponuda, upoređivanje ponuda i donošenje odluke”, započinju razgovor za Netokraciju Vanja Đorđević (partner za nekretnine) i Bojana Šarović (savetnik za stambene kredite) iz Krediuma. Prema njihovim rečima, tim je shvatio da na tržištu Srbije ne postoji broker za stambene kredite pa su odlučili da to promene.\nDanas, tim iza ovog startapa čini ekipa koja se bavi razvojem i koja je stacionirana u Naučno-tehnološkom parku u Nišu i prodajni tim u Beogradu. Ono što je zanimljivo da je čitava priča u vezi poslovanja Krediuma počela sa troje ljudi, a da nas ovaj startap gradi i razvija preko desetoro zaposlenih. Govoreći više o ekipi koja stoji iza Krediuma, Vanja nam otkriva više detalja:\nDeo našeg tima, pored osnivača Miše Lazovića, čine još Nikola, Bojana i ja. Nikola Marinković je naš CPO, koji je sa digitalnom agencijom iz Niša Neopixom već radio na mnogobrojnim uspešnim internacionalnim startapima. Bojana Šarović je naš prvi kreditni savetnik i radila je na poslovima savetovanja klijenata u domenu stambenih kredita u banci Inteza preko 15 godina.\nSa druge strane, ja sam lider u domenu nekretnina i radila sam na poslovima prodaje nekretnina u Beogradu na vodi preko pet godina. Miša Lazović ima dugogodišnje iskustvo u retail bankarstvu, kroz Narodnu banku Srbije i posao strateškog konsultanta specijalizovanog za banke i druge finansijske institutcije.\nGovoreći nam više o samom servisu, o tome kome je tačno namenjen, na koji način funkcioniše i koje sve probleme reševa krajnim korisnicima, naša sagovornica dodaje da Kredium kupcima nekretnina pronalazi personalizovane ponude banaka za stambene kredite – uz podatak da je sve potpuno digitalizovano i maksmimalno automatizovano.\n“Klijenti kroz ceo proces dobijaju podršku savetnika sa preko 15 godina iskustva u bankama i na stambenim kreditima. Pored toga, određenom broju klijenata takođe omogućavamo pronalazak nekretnine u novogradnji”, objašnjava nam Vanja i dodaje sledeće:\nPored stambenih kredita koji su nam glavna usluga i pomoć u pronalasku nekretnina, takođe nudimo i pomoć sa raznim specijalnim vrstama kredita kao što su krediti za dijasporu, keš krediti, krediti za refinansiranje stambenih kredita, krediti za izgradnju/adaptaciju itd.\nKlijentima koji žele da krenu u potragu za stanom ali nisu sigurni koliki kredit mogu da podignu, omogućili smo utvrđivanje preliminarne kreditne sposobnosti. Naš kalkulator stambenih kredita omogućuje potpuno detaljan pregled troškova vezanih za uzimanje stambenih kredita, kreiranje plana otplate, i generisanje ‘buy to let’ scenarija odnosno simulacije izdavanja nekretnine i ostvarivanja prinosa na investiciju.\nPodizanje seed investicije jedan od važnijih planova za tim Krediuma\nOno što je takođe bitno dodati jeste da u okviru sajta pomenutog servisa, korisnici imaju pristup edukativnom blogu putem kojeg mogu pronaći korisne tekstove u vezi povoljnih keš kredita, kamatnih stopa i slično. Takođe, tu su i članci posvećeni ulozi katastra nepokretnosti u procesu uzimanja stambenih kredita, zatim koje vrste osiguranja nekretnine i kredita postoje, kao i kako izgleda procena vrednosti nekretnine i ostalo.\nU nastavku razgovora, prema Bojaninim rečima, Kredium trenutno ima više hiljada registrovanih korisnika i broj korisnika eksponencijalno raste. Klijenti su oduševljeni samom platformom, kvalitetom usluge i kažu da je tako nešto odavno bilo potrebno na našem tržištu. Na pitanje Netokracije da li ipak postoji neki sličan, konkurentan servis na tržištu Srbije, Bojana odgovara:\nKredium je prvi digitalni broker za stambene kredite. Ono što čini naš kvalitet pored brzine jeste bankarska ekspertiza i iskustvo u projektima novogradnje našeg tima. Naš tim ima kombinovano preko 50 godina iskustva u bankarstvu.\nNa samom kraju, zahvaljujući Bojani, saznali smo da je biznis model pomenutog startapa zasnovana na tome da usluge koje Kredium pruža plaćaju partnerske banke i vlasnici projekata novogradnje sa kojima sarađuju, pa je samim tim usluga koju nude besplatna za krajnje korisnike.\nKada je reč o početnom finansiranju, ovaj tim je do sada imao lične i friend & family investicije, ali je u narednom periodu plan podizanje pre-seed/seed investicije za potrebe daljeg širenja tima i rasta u Srbiji i internacionalizacija servisa, o čemu ćemo možda pisati u nekom od narednih intervjua posvećenih Krediumu.


TOP dobio odobrenje ministarstva za adaptaciju šah kluba i suvenirnicu\nNaslovnica Sjeverni Sandžak Prijepolje TOP dobio odobrenje ministarstva za adaptaciju šah kluba i suvenirnicu\nPrijepolje – Turistička organizacija Prijepolje (TOP) dobila je odobrenje Ministarstva trgovine, turizma i telekomunikacija da započne sa realizacijom projekta adaptacije i uređenja prostorija šah kluba u info centar, suvenirnicu i kancelarije TOP-a, navodi se u saopštenju.\nU saopštenju TOP-a piše i da je vrednost projekta 2.500.000 dinara, a predviđeni rok za realizaciju je šest meseci.\nDirektorka TOP, Dragana Varaklić ističe da je odobravanje sredstava za ovaj projekat velika podrška razvoju turizma u našem kraju.\n“Otvaranje info centra i suvenirnice doprinosi boljem povezivanju sa turistima obzirom da se predviđeni objekat za adaptaciju nalazi na pristupačnoj lokaciji”, rekla je Varaklić.\nOna je istakla da će turisti u novim prostorijama imati priliku i da kupuju suvenire sa karakaterističnim simbolima Prijepolja.\nVaraklić je dodala da će novi prostor sadržati i moderan interaktivni izlog pomoću koga će turisti moći da se informišu o ruti puta do najznačajnijih znamenitosti grada.\nMorgenstern 10. Maja 2016. At 18:23\nOsim toga ovakva zavisnost sudbine “obicnih” gradana od odluke nekog ministra izrada jedan nezdrav podanicki ambijent. Gledah preksinoc na dnevniku otvaranje nekog lokala u obrenovcu i tu se nagurali i ministri loncar i onaj ludi vulin i gradonacelnik mali a zaposleni u toj ustanovi se jadni pretvorili u prave pravcate podanike – sve trepte od neke mjesavine straha i uzbudenja – da ne naprave kakav pogresan korak pred tim ministarskim gromadama koji ih moze skupo kostati. Zato ministrima samo u oci gledaju, prate njihov i najmanji pokret, pokusavaju odgonetnuti sta ministar u datom djelicu sekunde od njih i njega/nje ocekuje.\nKako je tu predstavu bilo tuzno gledati i sazaljevati se sa jadnicima koje je jedan retrogradni sistem pretvorio u zombije…\nMorgenstern 10. Maja 2016. At 16:27\nIjao kako je nakaradono-centralisticki uradena srbija!?!\nCuj za adaptaciju nekog lokalcica u prostor turisticke organizacije neke opstine treba odobrenje ministarstva???\nPA nije ni cude da sve ide sporo, da postoji milion prepreka da insan na kraju izgubi volju za stvaranjem i uopste prestane i pomisljati da se nesto moze preokrenuti na bolje i efikasnije.\nDecentralizacija srbije treba biti prioritet nove vlade i nesto sto se mora imati u vidu pri pisanju novog ustava!\nAmer 10. Maja 2016. At 17:02\nNema zto veze sa decentralizacijom Morgenstern!\nSvrha uplitanja ministarstva u ove “trivijalnosti” je da ovakve projekte dobijaju samo Srbi odnosno da se iskljuci mogucnost da neki nedovoljno srbiziran ili lakom lokalni mocnik srpske nacionalnosti ovakve i slicne projekte dodijeli nesrbima!\nSrpsko drustvo je fasizirano tako da su anticivilizacijski apsurdi kod njih normalna stvar.\nMorgenstern 10. Maja 2016. At 17:55\nSasvim si u pravu – ali to je odraz slabog samopouzdanja srbije! Ona se boji naroda i neda mu povjerenje da upravlja samim sobom.\nIpak, bez obzira na pozadinu – centralisticko uredenje gusi srbiju. Nas je narod preduzimljiv – i srbi i bosnjaci i albanci – al ovakve stvari usporavaju jedno normalno funkcionisanje drustva i u neku ruku ga paralizuje. Zbog toga se i pasivnosti siri poput kakve zaraze – a kad se nasi ljudi nadu u inostranstvu jednostavno procvijetaju i postaju uspjesni u bilo cemu cega se prihvate.


RECIPLET kolektor za prikupljanje peta i limenki\n23. decembra na sportskom centru Vračar u Sjeničkoj 1, Vračarci su dobili jedinstvenu i vrlo pričljivu igračku za prikupljanje peta i metalnih limenki nazvanu RECIPLET.\nRECIPLET su smislile učenice beogradske škole OŠ "Siniše Nikolajević" Anđela Vukašinović i Andrijana Tmušić, u čemu im je pomogla nastavnica Slobodanka Todorović. Uz neophodne izmene, RECIPLET su napravlli inženjeri u Centru za robotiku Instituta “Mihajlo Pupin”.\nU daljem razvoju kulturne svesti svakog korisnika RECIPLET-a, ovaj novi simpatični Vračarski komšija, oslikava integraciju socijalnih i ekoloških pristupa u obrazovnoj praksi i kao takav ostaje za generacije koje dolaze.\nRECIPLET takmičenje škola\nAnđelino i Andrijanino rešenje je pobedilo na RECIPLET takmičenju tokom maja meseca 2013. godine, u kojem je učestvovalo 120 osnovaca iz 50 redovnih i specijalnih škola beogradskog Vračara, Sokobanje, grada Pančeva i Vranja.\nDrugo i trećeplasirane Finaliste iz Sokobanje i Vranja, nagradili smo tablet računarima, smart telefonima, a dopadljivi RECIPLET(koji isključivo koristi solarnu energiju), nadalje će građane Beograda i njegove posetioce, kroz igru i na zabavan način podsticati na veću brigu za očuvanje životne sredine i čistoće grada.\nKroz program takmičenja učesnici su kroz igru i reciklažu naučili, kako da ono što je odbačeno postane lepo, korisno i deo novog igrališta.\nNagradno takmičenje škola u 2014. godini (u kojem učestvuje 6 osnovnih škola sa Vračara, 6 osnovnih škola iz Vranja i osnovna i srednja škola iz Sokobanje) počelo je 1. februara. Svakog petka škole će organizovati merenje prikupljenog papira i pet ambalaže koje će đaci doneti od kuće. Informacije o sakupljenom otpadu, škole će poslati svojim opštinama kao i Udruženju Oktopus, kako bi podatke objavili na sajtu www.reciplet.rs.\nTo će svim takmičarima omogućiti da vide rezultate drugih škola i koje odeljenje je za Beograd, Vranje i Sokobanju, najuspešniji kandidat za pobednika takmičenja, čime osvaja nagradnu ekskurziju.\nLokalne vlasti su za svoje takmičare obezbedile sredstva za nagradnu ekskurziju za pobedničko odeljenje. Uz pomoć Fondacije Telenor za sve škole učesnice, pribavljeno je 100 reciklažnih kontejnera za pet i papir (54 za 6 beogradskih osnovnih škola; 36 za 6 osnovnih škola u Vranju, 9 za osnovnu i srednju školu u Sokobanji). Sve škole su od svojih opština dobile i sredstava za nabavku kesa za kontejnere za tekuću 2014. i narednu 2015. godinu, kao i vage za merenje sakupljene sirovine za takmičenje. Otkupljivači sirovine, koji su sa svim školama potpisali ugovore za otkup, vršiće naknadu u novčanim sredstvima, koje će škole odlukom đačkog parlamenta namenski trošiti.\nPostignut međuopštinski konsenzus škola beogradskog Vračara, Vranja i Sokobanje biće primenljiv i za druge gradove i opštine Srbije. Tokom 2015. godine, očekujemo uključenje većeg broja škola na teritorijama i regionu grada Vranja i Sokobanje, kao i u drugim beogradskim opštinama.\nPrograma stručnog usavršavanja zaposlenih u obrazovanju\nU realizaciji programa takmičenja 2014. i 2015. znatno će doprineti nova znanja koja je nastavni kadar stekao, tokom rada programa stručnog usavršavanja zaposlenih u obrazovanju pod nazivom “Ekologija sa decom - kritičko mišljenje u razvoju ekološke svesti u nastavi’’.\nNa press konferencijama održanim u decembru mesecu u Beogradu, Vranju i Sokobanji uručeno je 120 sertifikata za položenu akreditovanu obuku BR. 641 u katalogu Zavoda za unapređivanje obrazovanja i vaspitanja za ovu i narednu školsku godinu tj. za 2013/2014. godinu.\nProgram je održan: u Vranju 16. novembra u OŠ “Branko Radičević”; 17. novembra u SŠ “Branilsav Nušić” u Sokobanji; 23. novembra 2013. u prostorijama gradske opštine Vračar; a 24. novembra 2013. u prostorijama poljoprivredne škole ‘’Josif Pančić’’ u Pančevu.\nTrening program socijalnog preduzeća u Vranju\nZa trening program socijalnog preduzeća u Vranju realizovanog 16. i 17. novembra u specijalnoj školi “Vule Antić”, dodeljeno je20 sertifikata. U programu su učestvovali predstavnici iz biznis inkubatora iz Vranja i predstavnici Centra za socijalni rad grada Vranja. Radnici pogona za reciklažu JKP Komrada preneli su roditeljima stručna znanja u izradi žičanih kontejnera. Na dalje očekujemo da se za pokretanje ovog biznisa dobije podrška od strane gradske vlasti kao i JKP Komrada.\nUključenje JKP Komrada kao lokalnih vlasti bilo je značajno i tokom rada ‚‚Regionalne konferencije o upravljanju otpadom”, održane 05. juna u Vranju u zgradi Gradske uprave.\nProgram je u okviru Komponete 3 Senes program, podržan i od strane resornog Ministarstva energetike, razvoja i zaštite životne sredine, pa naša očekivanja za uspešnu dalju realizaciju imaju više osnova.\nProjekat “Recikliraj baš, uradi šta znaš” počinje sa radom takmičarskim “Reciplet” radionicama zakazanim 10. 15. 16. i 17. maja na opštini Vračar i Sokobanji i gradovima Pančevu i Vranju, u kojima je pored Beogradskih osnovnih škola sa Vračara, uključeno i još 50 škola iz opština i gradova Srbije.\nKroz program takmičenje u izradi reciklažne inteligentne mobilne skulpture-igračke za školsko dvorište, deca redovnih i specijalnih škola razvijaće kreativne i motoričke sposobnosti, a kroz igru i reciklažu će naučiti kako da ono što je odbačeno postane, lepo, korisno i deo novog igrališta.\nProjekat “Recikliraj baš, uradi šta znaš” je nacionalna ekološka kampanja koja kroz niz povezujućih aktivnosti (Takmičarske “Reciplet” radionice; Regionalna Konferencijom u Vranju o upravljanju otpadom; Radionice za socijalno odgovorno preduzetništvo u Vranju u cilju pokretanja socijanog biznisa za nezaposlene majke dece ometene u razvoju; Akreditovani seminar za edukacija nastavnika i profesora u oblasti zaštite životne sredine i održivog razvoja; Postavka reciklažnih namenskih posuda u školska dvorišta gradova i opštine učesnica projekta) doprinosi procesu promene javne politike zaštite životne sredine na lokalnom nivou prema EU standardima i zastupanje rodne ravnopravnosti.


Festival mediteranskog i evropskog filma Trebinje 2021. od 3. do 8. avgusta | musicpocket\nNataša Ninković i Svetozar Cvetković laureati nagrade “Zlatni platani”\nTREBINJE, 2. avgusta (Tanjug) – Deveti Festival mediteranskog i evropskog filma Trebinje 2021. uz simboličan slogan “Pod svjetlom mjesečeve rijeke”, biće otvoren sutra uveče na Terasi “Humsko” na obali reke Trebišnjice, i trajaće do 8. avgusta, saopštila je direkcija manifestacije u Trebinju.\nNa svečanom otvaranju festivala kratkometražnog, srednjemetražnog i dugometražnog filma i ove godine biće dodeljeni “Zlatni platani”, tradicionalne nagrade za izuzetan doprinos evropskom i mediteranskom filmu, a ovogodišnji laureati su poznati i uspešni glumci Nataša Ninković i Svetozar Cvetković.\nFestival će otvoriti kratki igrani film “Četiri priče” autora Dragana Rajića iz Trebinja, dok je u nastavku programa dugometražno ostvarenje “Čovek koji je prodao svoju kožu” reditelja Kantera Bena Hania, sa Monikom Beluči u glavnoj ulozi, u prostoru Doma mladih Trebinje. Taj film je rađen u koprodukciji više zemalja – Tunis, Francuska, Nemačka, Belgija, Švedska.\nDo 8. avgusta na mnogim lokacijama će biti prikazan bogat izbor aktuelnih filmova regiona i evrope – Kulturni centar Trebinje, dvorište Muzeja Hercegovine, Terasa hotela Leotar, Terasa Humska – Stari grad, Letnje scene Doma mladih i KC Trebinje.\nNa repertoaru se nalazi 26 dugometražnih, kratkih igranih i dokumentarnih filmova iz: BiH, Srbije, Crne Gore, Hrvatske, Makedonije, Švedske, Nemačke, Belgije, Francuske, Italije, Izraela, Albanije, Turske i Tunisa.\nNajnoviji srpski filmovi koji će se prikazati u Trebinju su – “Lihvar” Nemanje Ćeranića, “Jazavac pred sudom” Marka Vindona (snimljen za samo dva dana!!), u koprodukciji sa Australijom (filmovi su imali premijere na 49. FEST-u), dokumentarno ostvarenje “Svedok jednog vremena” Igora Toholja.\nTakođe, na programu su i srednjemetražni naslov “Prvobitni instinkt” Mladena Milojkovića i Milice Lazarević, i dva kratka igrana filma – “Ludnica subotnje večeri” Gorana Nikolića i “Porodični odmor” Katarine Koljević.\nOd nagrađivanih hrvatskih filmova, koji su bili prikazani i u Srbiji na 49. FEST-u, Trebinje će ugostiti melodrama “Tereza 37” Danila Šerbedžije, gde igraju Lana Barić, Leon Lučev, Dragan Mićanović, Goran Bogdan, kao i “Ribanje i ribarsko prigovaranje” Milana Terenca, u kome glavne uloge tumače Rade Šerbedžija i spomenuti Leon Lučev.\nCrnogorska kinematografija će se predstaviti sa srednjemetražnim ostvarenjima režisera Draška Đurovića – “Hozentarus” i “Magični ključ”, oba u trajanju od po 45 minuta, kao jedna epizoda neke TV serije, kao i delima “Duga” Aleksandre Vujović i “Olovka” Viktora Lisovskijeg, u koprodukciji sa Rusijom.\nKratki igrani filmovi “Novogodišnja jelka” Mete Jovanovskog, “Nalepnica” Đorđija Unkovskog i “Zaseda” Slavea Viktorijoskog, predstavnici su Makedonije na Trebinje festivalu.\nPažnju će svakako privući i italijanski film “Čovek koji je kupio mesec” (2018) Paola Zuke, sa Lazarom Ristovskim u glavnoj ulozi, na samom zatvaranju festivala 8. avgusta,\n“Koncentriši se, baba” Pjera Žalice, sa Mirom Banjac u naslovnoj roli, kao i francuska drama “Kako biti dobra supruga” Martina Provesta, u kome igra velika zvezda svetskog filma Žilijet Binoš.\nProjekti iz Republike Srpske na Trebinje festivalu su – dugometražni dokumentarac “Hercegovačke jame – Vratiću se” Nebojše Kolaka i kratki igrani “Nisam ovdje” Sare Radusinović.\nPored tradicionalnih programskih celina Festival od ove godine uvodi i novu – Dečji program. Neće izostati ni tradicionalna “Kafa sa glumcima” u bašti Hotela Platani, putem razgovora sa dramskim umetnicima iz filmova festivala.\nPrateći programi sadrže promocije knjiga – “Jelena Anžujska” i “Davorjanka Paunović”, autorke Ane Atanasković i “Čovek iz nehata”, laureata NIN-ove nagrade Gorana Gocića, kao i izložba “Rapsodija u bas ključu” niškog slikara i muzičara Bojana Stojanovića.\nMuzički događaji su uvek sastavni deo te filmske smotre, tako da će na otvaranju nastupiti džez umetnica Nada Pavlović sa bendom, a nakon svečanog zatvaranja biće održan koncert rok sastava “Krugovi u žitu” iz Trebinja.


Ministar Vulin posetio Bajinu Baštu | Prvi Portal Bajina Bašta\n24. маја 2016. 29. маја 2016. Prvi Portal\t0 Comments\nPoložaj osoba sa invaliditetom značajno je popravljen u poslednje dve godine, a u institucije socijalne zaštite je u tom periodu uloženo 1,447 milijardi dinara, što je nezabeleženo od 2000, izjavio je danas u Bajinoj Bašti ministar za rad, zapošljavanje, boračka i socijalna pitanja Aleksandar Vulin.\nMinistar je, prilikom obilaska Udruženja dece sa smetnjama u razvoju u toj opštini naglasio da njegovo Ministarstvo podržava usluge u zajednici i posebno vodi računa o osobama sa invaliditetom.\n“Pomoć je potrebna, posebno u slabije razvijenim sredinama i upravo zato Ministarstvo je ove godine po prvi put pokrenulo veliku količinu transfernih sredstava, novca iz budžeta, upravo da bi pomogla slabije razvijeniim zajednicama. Svi naš korisniči zaslužuju da imaju podjednak kvalitet usluga, da li je to Bajina Bašta ili Beograd”, rekao je ministar.\nPrema njegovim rečima, ta lokalna lamouprava kroz transferna sredstva dobila je od Ministarstva više od dva miliona dinara, koje će iskoristiti za usluge u zajednici, a iskoristiće ih za uslugu pomoć u kući, gerontodomaćice.\n“Ova usluga radi se zajedno sa Crvenim krstom. Ministarstvo je i ove godine odvojilo 510 miliona dinara za funkcionisanje Crvenog krsta. Bez Ministarstva rada, funkcionisanje Crvenog krsta jednostavno ne bi bilo moguće, narodne kuhinj e ne bi funkcionisale, ne bi bilo paketa higijenskih, svega onoga što Crveni krst radi, ali upravo zato Ministarstvo postoji i veoma poštujemo napor i rad aktivista Crvenog krsta”, rekao je Vulin.\nNaglasio je da je i ove godine odvojena ista količina novca, ali, kako je rekao, i sa istom količinom novca uspeće se u nameri da se unaprede usluge, samo drugačijom raspodelom.\n“Politika ovog ministarstva jeste da osobe sa invaliditetom ne doživljava kao nekakve osobe sa posebnim potrebama. Oni imaju potrebe kao vi ili ja, žele da se druže, da rade, da imaju porodicu, da budu poštovani kao deo društva i na nama je da to ispunimo”, rekao je ministar.\nDodao je da osobe sa invaliditetom imaju iste potrebe, iste želje, nade, strahove, te da zato svi moraju da se potrude da im pomognu i da im kvalitet života u Bajinoj Bašti ili u Beogradu bude potpuno isti.\n“Ne možete meriti društvo po tome kako se ponaša prema svojim najsnažnijim i najbogatijim, već kako se ponaša prema svojim najslabijim i najsiromašnijim”, rekao je Vulin.\nSaradnica Crvenog krsta, defektolog Olivera Đurović rekla je da je 2004. pokrenut program Crvenog krsta “Pomoć mladim osobama sa invaliditetom”, kao i da se u okviru tog projekta rade radionice sa decom sa smetnjama u razvoju dva puta nedeljno, manuelne, pedagoško-psihološke i edukativne.\n“Mnogo toga smo uradili kroz ovaj program, otvoreno je odeljenje za decu sa smetnjama u razvoju, razvojna grupa u okviru predškolske dečje ustanove “Neven”. Nadamo se da ćemo uslugu dnevnog boravka, koju je podržala i EU, oformiti i da ćemo moći da se ponosimo i tom uslugom koju ćemo razviti na lokalnom nivou. Vrlo smo ponosni na ovu decu i na sve što radimo ovde”, istakla je Đurović.\nU Udruženju dece sa smetnjama u razvoju i njihovih roditelja u Bajinoj Bašti sprovodi se i projekat “Ja imam san”, čija je svrha podrška socijalnoj inkluziji ranjivih grupa na teritoriji te opštine, a Ministarstvo za rad podržalo je i projekat “Moj kutak” tog udruženja sa 356.000 dinara, a ta sredstva namenjena su nabavci frižidera, štednjaka, laptopa, interaktivne table i projektora.\nOvaj članak je pročitalo 373 posetilaca portala!\n← VICE: Kakav stan za 150 EUR\nViše kandidata za nečelnika Srebrenice →\nGvozdac: Sneg u maju!?\n2. јуна 2019. 2. јуна 2019. Prvi Portal 0\n29. новембра 2016. 4. децембра 2016. Prvi Portal 0


Priča o Iliji Tepšiću - mladom naučniku kojim Pančevo može da se ponosi. | 013 info\nPančevo, Ned, 15/09/2019 - 12:41\nMeđunarodna konferencija mladih naučnika iz oblasti društvenih nauka, koja je održana pre nešto manje od mesec dana, bila je još jedna prilika da neki mladi blistavi um iz Pančeva pokaže koliko vredi. Ovu priliku gimnazijalac Ilija Tepšić nije propustio, pa je u naš grad sa ovog takmičenja doneo srebrnu medalju iz istorije.\nBez imalo pompe Ilija je u Beograd otišao da se takmiči sa najboljim vršnjacima iz celog sveta sa namerom da kako kaže "osvoji nešto, pa makar to bila i bronza", a bilo je i više od toga.\nDo takvog uspeha nije došao preko noći. Bilo je takmičenja sa kojih se vraćao bez nagrada, bilo je i nerazumevanja od strane profesorke istorije u srednjoj školi iz koje se Ilija u drugoj godini prebacio u Gimnaziju, ali nije odustajao. Ljubav prema istoriji motivisala ga je da nastavi da uči, trudi se, pokušava i na kraju stigne do zasluženog priznanja.\n„Za mene je ovaj uspeh veoma značajan pre svega jer sam video koliki potencijal imam za istoriju, a i sada mogu da konkurišem za razne stipendije“, kaže ovaj sedamnaestogodišnjak.\nNa putu do ovog uspeha najveća podrška i pomoć Iliji je bio njegov mentor profesor Aleksandar Đorđević bez koga, kaže Ilija, ništa od ovoga ne bi bilo moguće:\n„Takođe moram da pomenem i moju profesorku istorije Valentinu Gvozdenović koja mi je takođe bila ogromna podrška. Veliku podršku mi je pružio i RCT „Mihajlo Pupin“, koji mi je finansirao odlazak na takmičenje, i direktor RCT-a Dragoljub Cucić, koji je zajedno sa Aleksandrom Đorđevićem, došao da me podrži pri odbrani rada“.\nInteresovanje prema "učiteljici života" kod Ilije se probudilo zahvaljujući majci, koja je studirala istoriju. I dok su drugoj deci čitali bajke pred spavanje, njemu je mama, kaže Ilija, čitala grčku mitologiju i pričala o srpskim srednjovekovnim vladarima, a sa interesovanjem za istoriju, kako kaže, došlo je i interesovanje za politiku pa je Ilija za temu "srebrnog" rada odabrao porograme političkih stranaka u Srbiji u vreme vladavine Milana Obrenovića.\n„Temu za istraživački rad sam odabrao tako što sam čitao programe prvih političkih stranaka u istoriji Srbije i video sam da do sada niko nije radio njihovu dublju analizu. Programi su do sada bili ili površno komentarisani ili je originalan tekst bio odštampan u knjizi, pa sam rešio da uradim temeljnu analizu programa prvih političkih stranaka u istoriji Srbije i okolnosti u kojima su programi i stranke nastale“, rekao je za naš portal ovaj mladi naučnik.\nNajviše ga zanima nacionalna istorija savremenog doba i srednjeg veka, a zanimljive su mu i paganske religije. Ove školske godine Ilija planira da piše novi istraživački rad i ponovi sve samo sa više uspeha, a takođe želja mu je da se takmiči i iz književnosti. Iako je nakon završetka osnovne škole hteo da upiše Vojnu gimnaziju pa nastavi školovanje na Vojnoj akademiji, sada u planu ima studije istorije na Filozofskom fakultetu u Beogradu, a jednog dana voleo bi da postdiplomske studije završi u inostranstvu.\nKao i svaki sedamnaestogodišnjak, slobodno vreme koristi za druženje, slušanje muzike, gledanje serija. Zaljubljenik je u čitanje, a sa ponosom ističe da je i član Pančevačkog srpskog crkvenog pevačkog društva. Na prvi pogled sasvim običan mladić, ovaj pančevački genijalac izdvaja se po svojoj upornosti i želji da ostvari svoje snove, a to je ono što nesumnjivo na kraju donosi uspeh.\nIlija Tepšić Pančevo mladi naučnik intervju


Ilijanum sveska a5 tp dikto 80 listova cena, cene Srbija, prodaja Beograd Novi Sad Niš\nEPonuda > Sve za decu i bebe > Školska oprema > Sveske za školu > Ilijanum Sveske za školu\nIlijanum sveska a5 tp dikto 80 listova cene\nAkcija traje od 13.08.2020 do 12.09.2020.\nTrenutno nemamo slike za Ilijanum sveska a5 tp dikto 80 listova\nEPonuda nije internet prodavnica već Vam omogućava da brzo i lako nađete Ilijanum sveska a5 tp dikto 80 listova po najjeftinijoj ceni. Naš cilj je da kupci budu što bolje informisani o ponudi Ilijanum sveska a5 tp dikto 80 listova na tržištu Srbije. Vrlo lako nalazite željeni proizvod za kategoriju Sveske za školu cene, ne morate da lutate od sajta do sajta za Ilijanum Sveske za školu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ilijanum sveska a5 tp dikto 80 listova sa PRODAVCEM. EPonuda ne može da garantuje potpunu tačnost specifikacije i slika za Ilijanum sveska a5 tp dikto 80 listova. Pre kupovine, podatke za Ilijanum sveska a5 tp dikto 80 listova proverite na sajtu PROIZVOĐAČA.\nIlijanum sveska a5 karo exclusive 52 listaIlijanum sveska a4 karo exclusive 52 listaIlijanum uvijač za sveske i knjige a5 10 komadaIlijanum uvijač za sveske i knjige a4 10 komadaIlijanum sveska a4 čista classic 80 listovaIlijanum sveska a4 dikto 80 listovaIlijanum sveska a4 dikto exclusive 52 listaIlijanum sveska a4 tp dikto exclusive 80 listovaIlijanum sveska a4 tp karo 80 listovaIlijanum sveska a5 čista exclusive 52 listaIlijanum sveska a5 tp čista 80 listovaIlijanum sveska a5 tp dikto 80 listovaIlijanum sveska a5 tp dikto 80 listova uv+gliterIlijanum sveska a5 tp karo 80 listovaIlijanum sveska a5 tp karo 80 listova uv+gliter\nIlijanum sveska a4 karo exclusive 52 lista\nIlijanum sveska a5 tp čista 80 listova


Kirgistan: Specijalni status za region Batken\nTanjug 4. maja 2021. 13:08\nBIŠKEK – Region Batken u Kirgistanu, u kojem je izbio najnoviji pogranični sukob između Kirgistana i Tadžikistana, dobiće specijalni status u skorijoj budućnosti, saopštio je danas premijer Kirgistana Ulukbek Maripov tokom posete tom regionu.\n„Odluku o tom pitanju sam potpisao i uputio je parlamentu na razmatranje. Odmah nakon što parlament potvrdi moju odluku, region Batken dobiće specijalni status, koji će podrazumevati i poreske olakšice“, izjavio je premijer Maripov, prenosi TAS S.\nSituacija na granici između Tadžikistana i Kirgistana u blizini\nObjekta za prihvat vode Golovnoj eskalirala je 28. aprila, nakon inicijalnog sukoba građana u pograničnom području.\nSukobi između pripadnika oružanih snaga Kirgistana i Tadžikistana izbili su 29. aprila, a vlasti u Biškeku su optužile Tadžikistan da je koristio minobacače, automatsko oružje i vojne helikoptere Mi-24.\nU noći 29. aprila, dve strane su postigle dogovor o prekidu vatre\ni povlačenju trupa, međutim, sporadični sukobi su nastavljeni sve do 1. maja.\nPrema podacima ministarstva zdravlja Kirgistana, tokom najnovije ekslacije neprijateljstava poginulo je 36 državljana Kirgistana, preko 150 je ranjeno, a oko 33.000 civila je evakuisano iz zone sukoba.\nDužina granice između Tadžikistana i Kirgistana iznosi oko\n980 kilometara, a u pograničnom pojasu ima na desetine oblasti oko kojih se i danas, 30 godina od raspada S S SR-a, spore ove dve države.


Evropski desničari pokušavaju da Trampa prikažu kao mirotvor\nTanjug 8. januara 2021. 13:39\nBRISEL – Evropski desničari osudili su nasilje na demonstracijama u SAD u sredu, ali smatraju da je američki predsednik Donald Tramp žrtva „ostrašćenih fanatika“.\nBriselski Politiko piše da su šokantne slike Trampovih pristalica koji su upali u Kongres i ometali postupak, stavile desničare u zabludu, zbog čega su bili prisiljeni da opravdaju Trampovu ulogu u podsticanju nemira ili da priznaju svoj afinitet prema lideru voljnom da podstakne nasilnu pobunu kako bi poništio rezultate demokratskih izbora.\nLider francuske desničarske stranke „Nacionalno okupljanje“ Marin Le Pen izjavila je da je šokirana slikama nasilja, ali da su demokratski proces izbora pokušali da poremete ekstremisti.\nOna je pokušala da napravi razliku između Trampovih pristalica i ekstremista koji su upali u Kongres.\n„Postoje stotine ljudi koji su ekstremisti i koji su pokušali da poremete demokratski proces. Ne bi ih mešala sa 70 miliona koji su glasali za Trampa“, rekla je ona u intervjuu za jednu lokalnu televiziju.\nOna je kazala da je izborna pobeda Džoa Bajdena dovela do haosa na kapitolu i dodala da Tramp nije vodio računa o težini svojih reči pred ljudima koji su bili „tužni zbog njegovog poraza“.\nI drugi desničarski političari pokušali su na sličan način da osude nasilje i ocrne izgrednike kao čudake, istovremeno pokušavajući da Trampa prikažu kao mirotvorca.\n„Govorimo o nečemu neprihvatljivom, toliko neprihvatljivom da ga je sproveo niz fanatika koji se u nekim slučajevima graniče sa smešnim. pričamo o nečemu što je između tragičnog i folklornog“, rekao je član EP i italijanske stranke Braća Italije Nikola Prokačini.\nPrema njegovim rečima, parlamenti bilo koje nacije, posebno države poput SAD, predstavljaju bedem koji mora biti zaštićen od bilo koje vrste nasilja.\nĐorđija Meloni, liderka Braće Italije pokušala je da opravda Trampa i negira njegovu odgovornost za upad na Kongres.\n„Nadam se da će nasilje stati čim to zatraži predsednik Tramp“, napisala je ona na Tviteru.\nPortal dalje navodi da je u Evropi, kontinentu sa koga su potekli Hitler, Musolini, Franko i Čaušesku, snimci Trampovih pristalica koji nose majce na kojima piše „Kamp Aušvic“ i „6MWE“(šest miliona nije dovoljno) samo su uzburkale uspomene na diktaturu, političko nasilje i represiju za koje su mnogi mislili da nikada neće biti viđeni na tlu SAD.\nŠef grupe italijanske stranke Liga u Evropskom parlamentu Marko Zani osudio je nasilje, ali podržao Trampove stavove.\n„Naravno da su nam bliskiji republikanski stavovi, ali ništqa ne opravdava nasilje koje smo videli“, rekao je on.\nMnogi evropski lideri nastavili su da izražavaju negodovanje i nezadovoljstvo događajima u Vašingtonu, a neki su iskoristili trenutak da pozovu na budnost protiv ekstremizma, poput predsednika Evropskog saveta Sonalda Tuska.\n„Svuda postoje aduti, tako da bi svako trebalo da brani svoj kaptol“, napisao je Tusk.


Putari spremno dočekuju zimu | 058.ba\nPutari spremno dočekuju zimu\nnezavisne - 24. novembra 2011.\t058.ba\nVIŠEGRAD – U preduzeću „Romanijaputevi“ – Radnoj jedinici u Višegradu sve je spremno za uspješno zimsko održavanje puteva, a punkt ovog preduzeća, koji će i ove zime brinuti o prohodnosti 300 kilometara regionalnih i magistralnih puteva, snabdjeven je abrazivnim materijalom i industrijskom solju, dok je sva mehanizacija u ispravnom stanju.\n„Na skladištu je 1.000 tona kamenog agregata za posipanje kolovoza i 300 tona industrijske soli, što je samo trećina od onog što je planirano da se dopremi i uskladišti na površine kod novog mosta u Grači“, izjavio je šef Radne jedinice „Romanijaputeva“ Bogdan Đukanović.\nĐukanović ističe da će putari i ove zime najviše posla u borbi sa snijegom imati na planinskim prevojima „Metaljka“ kod Čajniča i „Strmica“ kod Rudog, zatim na putnom pravcu Višegrad – Sjemeć – Rogatica i Dobrun – Bijelo Brdo – Uvac – Rudo.\nU Višegradu su zadovoljni dosadašnjim održavanjem puteva u zimskom periodu. Zbog uticaja akumulacionih jezera Hidroelektrana „Bajina Bašta“ i „Višegrad“ snježnih nanosa nikada nije bilo, ni prekida u odvijanju saobraćaja na magistralnom putu Ustiprača – Višegrad dolinom Drine i Višegrad – Vardište kanjonom Rzava.\nOznake: Romanijaputevi, zima


Panel diskusija “Alternativne politike i mladi”\nProteklog vikenda, organizacije mladih lijeve političke orijentacije iz tuzlanskog i sarajevskog kantona učestvovali su na panel diskusiji “Alternativne politike i mladi” koja se održala u Tuzli.\nForum lijeve inicijative je podržao realizaciju kroz program Mini grantovi, koji se realizuje kao dio projekta YES u saradnji sa Međunarodnim centrom Olof Palme iz Švedske.\nCilj ove panel diskusije bio je identificirati probleme sa kojima se suočavaju mladi ljevičari u Sarajevu i Tuzli, sa pronalaskom rješenja – inovativnih ideja koja promovišu solidarnost između mladih, ali i prijedloga ka uključivanju većeg broja mladih u društvena dešavanja, okupljenih oko socijaldemokratskih ideja i vrijednosti. Tuzla, kao grad domaćin, nije izabrana slučajno, već kao grad sa socijaldemokratskom tradicijom.\nPanelisti na ovoj diskusiji, bili su mlade aktivistice/aktivisti i gradske vijećnice: Amela Kišić, Azra Gazibegović, Erna Delić i Mirza Krajina.\nBrojni problemi su identificirani ovom diskusijom, od kojih su najveći pasivnost mladih lijeve i socijaldemokratske orijentacije koja za posljedicu ima isključenost iz javnih dešavanja lokalnoj sredini i regiji, kao i nepostojanje svijesti mladih o vlastitim mogućnostima za promjenu. Kao rješenje problema, panelisti su istakli nužnost održavanja aktivnosti koje su zanimljive mladima i koje su osmislili mladi, poput, uličnih akcija, panel diskusija, peticija, koncerata ili sportskih manifestacija, sa određenom porukom.\nMladi, bez obzira na mjesto prebivališa, zahtjevaju izgradnju kolektivnog identiteta koji će biti integrativan za cijelu BiH, koji će biti egzistencijalni, izvan postojećih dominantnih etno-nacionalnih kategorija. Svi zaključci ovog panela predstavljaju alternativne politike – smjernice za inovativnije djelovanje mladih okupljenih oko lijevih, građanskih i ideja socijaldemokratije, uključenih u dešavanja u javnom životu.\nUčesnici panela iz Sarajeva su nakon održane panel diskusije, imali priliku da obiđu kulturno-historijske lokalitete u Tuzli.\n> Vrijednosti socijaldemokratije kao životni principi mladih Prozorčana\n> SKOKnimo naprijed u Travniku


Datum objave: 19.09.2019 09:33 | Autor: MPRR\nPoljoprivrednicima su pojašnjeni uslovi IPARD poziv za preradu, i kako zainteresovani aplikanti mogu konkurisati sa projektima, čiji prihvatljivi troškovi iznose od 40.000€ do 1.500.000€, dok podrška iznosi do 50% prihvatljivih troškova. Dodatna sredstva podrške od 10% mogu se dodijeliti za dio prihvatljivih/odobrenih troškova koji se odnosi na upravljanje otpadom, nusproizvodima, prečišćavanje otpadnih voda i iskorišćavanje otpada. Podrška se dobija nakon što se realizuje cjelokupna investicija.\nKorisnici IPARD drugog javnog poziva za preradu mogu biti pravna lica (mikro, mala i srednja) preduzeća, kao i kooperative. U skladu sa kriterijumima, korisnici mogu biti i velika preduzeća. Podrška se dodjeljuje za preradu poljoprivrednih i ribljih proizvoda, za koje su postavljeni i specifični kriterijumi, odnosno uslovi koje potencijalni korisnici podrške moraju da zadovolje da bi ostvarili podršku kroz ovaj javni poziv. Najkasnije do trenutka isplate, u zavisnosti od sektora prerade, korisnici moraju imati instalirane kapacitete prerade i to:\nSektor proizvodnje vina: minimalnim godišnjim kapacitetom od 2.000 l vina godišnje;\nSektor prerade maslina: minimalnim godišnjim kapacitetom prerade od 500 kg;\nNajveći broj pitanja odnosio se na to koje standarde moraju ispuniti investicije na kraju realizacije i da li se sredstva podrške mogu vraćati kao kredit; pitanja vezana za vlasništvo predmetne investicije kada je riječ o izgradnji objekata na zemljištu koje nije u vlasništvu podnosioca zahtjeva, odnosno zemljištu pod zakupom u trenutku apliciranja. Značajan broj poljoprivrednika tražio je savjet od predstavnika Ministarstva u kom pravcu treba da investiraju kako bi poboljšali trenutno poslovanje i šta sve podrazumjevaju marketinške aktivnosti. Potencijalni korisnici podrške interesovali su se i koja dokumneta i uslove vazane za zaštitu životne sredine moraju da zadovolje da bi ostvarili podršku kroz ovaj javni poziv.


Nema odlaganja, evo gde Zvezda dočekuje Budućnost! - Sportske.net\nNema odlaganja, evo gde Zvezda dočekuje Budućnost!\nFinalna serija plej-ofa ABA lige počeće na vreme. Donesena odluka o hali u kojoj će Zvezda ugostiti Budućnost.\nVrhunac drame - Budućnost i Zvezda za trofej!Vrhunac drame - Budućnost i Zvezda za trofej!Tomašević nije mogao sam, Zvezda bez titule, Cibona je šampion!Zvezda se plasirala u finale, a onda se pojavio neočekivani problem!Dve Tomićeve rečenice zbog kojih bi u Partizanu trebalo da se zamisle...\nOdmah nakon majstorice između Crvene zvezde i Partizana pojavila se vest da bi prvi meč finalne serije mogao da bude odigran u Železniku zbog zauzetosti hale "Aleksandar Nikolić".\nTačno je da je za 12. april bila zakazana prijateljska futsal utakmica između reprezentacija Srbije i Brazila, ali će majstori "igre na petoparcu" zbog košarke morati u "Štark Arenu".\nNa portalu "Futsal Srbija" navodi se da je Fudbalski savez Srbije doneo odluku da futsal meč između "Orlova" i "Karioka" bude premešten u veću halu zbog velikog interesovanja publike.\nTo znači da Crvena zvezda mt:s ne mora da traži alternativna rešenja za prvu utakmicu finalne serije plej-ofa ABA lige, već će aktuelnog šampiona ugostiti u kultnom "Pioniru".\nPrvi meč finalne serije koja se igra po sistemu 2+2+1 zakazan je za 12. april, a dva dana kasnije crveno-beli će i drugi put odmeriti snage sa Podgoričanima u Beogradu.\nSerija se potom seli u glavni grad Crne Gore gde će se igrati treći meč (17. april), a ukoliko bude potrebe i četvrti dva dana kasnije.\nEventualna majstorica na programu bi bila 22. aprila u Beogradu. Prošle sezone iste ekipe su se borile za titulu, a Budućnost je slavila sa 3:1 u seriji u kojoj takođe nije imala prednost domaćeg terena.


Ovog leta bogat program KPZ Kruševac (VIDEO) | RTK\nOvog leta bogat program KPZ Kruševac (VIDEO)\nU Kulturno-prosvetnoj zajednici Kruševac do kraja nedelje realizovaće se završni programi Leta kulture i manifestacije Zvezdano Zdravinje. Za početak septembra planirani su Padeški kladenac i Radojkino kolo.\nPromocijom knjige „Šareni konaci“ autora Save Popovića sutra se nastavlja Leto kulture u organizaciji Kulturno-prosvetne zajednice Kruševac. U sredu je na repertoaru predstava za decu „Pepeljuga u zemlji čuda“ dramskog studija Osnovne škole „Jovan Popović“, a dvomesečni program se završava izložbom etno hrane i ručnih radova i kulturno-umetničkim programom u okviru Etno dana. U Kulturno-prosvetnoj zajednici su zadovoljni realizovanim sadržajima, kaže direktorka Violeta Kaplarević.\nU okviru Leta kuture, na letnjoj sceni Kulturno prosvetne zajednice Kruševac, večeras od 20 i 30 biće izvedena predstava „Ženski razgovori“ po tekstu Duška Radovića, u kojoj su glumci, nastavnici Osnovne škole „Jovan Popović. Ideja ovog neobičnog projekta je da nastavnici pokažu da sjajno i složno funkcionišu ne samo u školi, već i na sceni. Predstava se večeras izvodi šestu put, a učestvovaće 16-oro nastavnika OŠ „Jovan Popović“.\nOd šest programa Zvezdanog Zdravinja 27. i 28. avgusta, prema rečima direktorke Violete Kaplarević, realizovaće se nastup KUD-a „Bistrica“ iz Dvorana i Zvezdani sabor. Početak septembra obeležiće Međuokružna smotra izvornog narodnog stvaralaštva „Padeški kladenac“ i Dani Radojke i Tineta Živkovića u Globoderu.\nKaonik kao ovogodišnji pobednik 40. jubilarne manifestacije Takmičenje sela predstavljaće u oktobru Grad Kruševac na okružnoj smotri u Stalaću.\nSledeće : Ribarska banja: Stoprocentna popunjenost kapaciteta (VIDEO)


VALJEVSKA PIVARA DALA POSEBAN DOPRINOS KROSU RTS-A – LAGrande – internet novine\nNa 13. nov, 2018.\nPovelja „Dobrila Dobrić“ i umetnička slika pripali su dr Gordani Stepić, autorki„Obrazovnog kruga“, i Aleksandru Rajevcu, direktoru„Valjevske pivare“ koja već pet godina podržava Kros RTS-a u okviru društvene odgovornosti kompanije.\nAleksandar Rajevac je imao čast da povelju „Dobrila Dobrić“ i Zlatno znamenje uruči ministru Mladenu Šarčeviću za nemerljiv i kontinuirani trogodišnji doprinos u razvoju Krosa RTS-a. Istim priznanjem nagrađen je i Volonter godine Krosa RTS-a Zoran Radosavljević, direktor Poljoprivredno-veterinarske škole Svilajnac.\nZa kreativan rad na obrazovnim radionicama Kampa „Svilajnac 2018“ nagrađena je dr Gordana Mijailović, direktorka Visoke škole za vaspitače i poslovne informatičare „Sirmijum“ iz Sremske Mitrovice, autor vizuelnog identiteta „Obrazovnog kruga“ Marko Šerer, kao i najuži tim Ministarstva prosvete koji je bio zadužen za realizaciju 28. Krosa RTS-a.\nMinistar Šarčević je priznanja uručio rukovodiocima šest školskih uprava – Kragujevac, Jagodina, Zaječar, Ranilug, Novi Sad i Sombor – koje su se posebno istakle na Krosu RTS-a „Kroz Srbiju“, kada je u jednom danu, 11.maja, trčalo 485.140 predškolaca i đaka. Pobedila je Školska uprava Kragujevac, u kojoj je trčalo 90% dece.\nUz Ministarstvo prosvete, nauke i tehnološkog razvoja, Kros RTS-a podržali su: Ministarstvo omladine i sporta, Uprava za dijasporu i Srbe u regionu, Atletski savez Srbije, Sportski savez Srbije, Matematički institut SANU, Francuski institut i „Valjevska pivara“.


Brus ONLINE - Međunarodni sajam turizma, HoReCa i BeoWine na Beogradskom sajmu od 24 do 27. marta\nMeđunarodni sajam turizma, HoReCa i BeoWine na Beogradskom sajmu od 24 do 27. marta\nObjavljeno 18 mart 2022\nNa Beogradskom sajmu u period od 24 do 27. marta održaće se tri sajma: 43. Međunarodni sajam turizma (24 - 27. mart), 17. Međunarodni sajam hotelsko-ugostiteljske opreme HORECA-OPREMA (24-27. mart) I 12. Međunarodni sajam vina BEOWINE (25 - 26. mart)\nNajznačajnija turistička manifestacija u zemlji i regionu jugoistočne Evrope - 43. Međunarodni beogradski sajam turizma, u novom izdanju pružiće najbolji uvid u trenutno stanje u oblasti turizma i otvoriti nove perspektive u razvoju turističke privrede.\nOvogodišnja manifestacija će kroz ponudu omiljenih, ali i premijernih destinacija, biti usmerena ka oporavku i obnovi turističkog ambijenta, kao i promociji trendova i inovacija koje će oblikovati budućnost turističke industrije. Slogan Sajma turizma „Između planina i mora“ Najbolje ilustruje sveobuhvatnu sajamsku ponudu i prati trend ljubitelja putovanja, da je pored tradicionalno aktuelnih morskih destinacija, letnji turizam poslednjih godina upotpunjen željom ljudi da uživaju i planinskom turizmu, prirodnim lepotama, čistom vazduhu i brojnim kulturnim, gastronomskim i aktivnim turama. Ekskluzivne sajamske cene, first minute ponude i paketi sa mnoštvom pogodnosti Posetioci imaju priliku da izaberu putovanja prema svojim afinitetima: porodična putovanja, daleke i egzotične destinacije, putovanja za mlade, city break, odmor i oporavak u banjama, spa vikendi na planinama, eko i aktivni turizam, kongresna dešavanja... Zemlje učesnice na 43. Sajmu turizma Na sajmu se predstavljaju: Grčka, Turska, Egipat, Crna Gora, Tunis, Bosna i Hercegovina, Bugarska, Severna Makedonija, Rumunija, Mađarska, Slovačka, Maldivi, a pojedinačno nastupaju izlagači iz Albanije, Hrvatske i Slovenije.\nPo prvi put ove godine posetiocima će ekskluzivno biti predstavljene dve nove, i u svetskim okvirima, vrhunske destinacije: egzotična Malezija i Demokratska Republika Sao Tome i Principe, koju čine dva ostrva u Gvinejskom zalivu u centralnoj Africi. Preko 40 domaćih i stranih tur-operatora učestvuje na Sajmu turizma Od domaćih turistićkih agencija nastupiće: Kontiki, Big Blue, Wayout, Astra Travel, Odeon, Allegra Krstarenja, Belvi, Ponte, Robinson, Plana Tours, Mediteraneo Holidays, Grand, Euroturs, Fibula, Supernova Travel, Nitravel, Sabra i dr. Zbog pojačanog interesovanja, prijavljivanje je i dalje u toku.\nSrbija je već niz godina pozicionirana kao omiljena i nezaobilazna destinacija u ovom delu Evrope, sa konstantnim porastom broja noćenja i dolazaka. Raznoliki sadržaji za odmor, zabavu, zdravstveni oporavak, sport, rekreaciju, avanturu... uz nadaleko čuveni gastronomiju i gostoprimstvo, razlozi su zbog kojih u Srbiji uživaju gosti iz celog sveta, ali i domaći turisti koji se sve češće opredeljuju za odmor u svojoj zemlji. Zahvaljujući turističkim vaučerima Vlade Srbije za boravak u domaćim turističkim centrima i ove godine biće dodatno podstaknut razvoj domaćeg turizma.\nU hali 4 Beogradskog sajma i ove godine na Sajmu turizma predstaviće se Turistička organizacija Srbije, Turistička organizacija Beograda i mnogobrojne lokalne i regionalne turističke organizacije iz svih delova Srbije.\nTuristička organizacija Srbije: „SRBIJA. Doživi!“\nTuristička organizacija Srbije se na ovogodišnjem Međunarodnom sajmu turizma u Beogradu predstavlja pod sloganom „SRBIJA. Doživi!“ koji ujedno predstavlja i novi brend Srbije kao turističke destinacije. Srbiju je potrebno doživeti kako bi se osetio ukupan duh njene kulture, tradicije, istorije, prirode i naroda. Tokom trajanja sajma biće predstvanjen novi logotip organizacije, kao i proizvodi uz prateći novi brend. Svaki od proizvoda će imati svoju prepoznatljivu boju, a u ukupnom zbiru stvarati novi vizuelni identitet kontrasta. Na prostoru od oko 200 kvadratnih metara sve posetioce će dočekati atraktivne postavke, sa mnoštvom informacija i sadržaja. Turistička organizacija Beograda Turistička organizacija Beograda na Sajmu turizma predstaviće Beograd kao atraktivnu, urbanu i poželjnu destinaciju za goste iz zemlje i sveta, sa posebnim fokusom na nove sadržaje koji će biti aktuelni u ovoj sezoni. Posetioci će se upoznati sa novom promotivnom kampanjom za 2022. godinu i premijerno pogledati seriju novih turističkih filmova o najznačajnijim turističkim atrakcijama glavnog grada, kulturi, istoriji i lokalnom načinu života. Posetioci štanda TOB-a će se upoznati sa turističkom ponudom svih 17 beogradskih opština, bogatim kalendarom događaja u ovoj godini, i imaće priliku da učestvuju u nagradnoj igri “Koliko poznajete Beograd” i osvoje turističke obilaske.\nNa Sajmu turizma biće predstavljena jedna od novih, jedinstvenih manifestacija koja afirmiše aktivni turizam, a pre svega cikloturizam - Tour De Fruška. Prva međunarodna hibridna manifestacija rekreativnog e – biciklizma u Srbiji podeljena tri kategorije spaja sport, turizam i privredu i doprineće još boljem pozicioniranju Fruške Gore na turističkom tržištu. Tokom sajma sve detalje o događaju posetioci će dobiti na štadnu Sekretarijata za privredu i turizam AP Vojvodine u hali 1. Sajam i ove godine znaku koncepta Srbija stvara „Srbija stvara“ je nacionalna platforma, koja kreira nacionalni brend moderne Srbije, nastala na inicijativu predsednice Vlade RS Ane Brnabić, oslanjajući se prvenstveno na međunarodno prepoznate, talentovane i izuzetne pojedince, koji inspirišu svojim dostignućima, inovacijama i kreativnim idejama. U fokusu aktivnosti su kreativnost i inovativnost koji podstiču kulturno, umetničko, turističko i trgovinsko povezivanje. B2B poslovni portal i veliki broj profesionalnih turističkih predstavnika - i ove godine na Sajmu turizma Beogradski sajam je i na ovogodišnjoj manifestaciji nastavio sa programom organizovanog dovođenja kupaca. U saradnji sa poslovnim partnerima Sajma turizma, Privrednom komorom Srbije i Evropskom mrežom preduzetništva, ove godine nastavlja se rad na B2B programu. U specijalnom prostoru „B2B Meetings“ (hala 1) zahvaljujući B2B poslovnom portalu namenjenom registraciji kako izlagača, tako i poslovnih posetilaca održaće se veliki broj sastanaka. Očekuje se da ovaj segment bude atraktivan kao i 2020. godine, kada je tokom prva dva poslovna dana sajma održano preko 300 sastanaka.\nKao nezaobilazna polazna tačka za novu turističku godinu, za koju postoje opravdano velika očekivanja, Beogradski sajam turizma ostaje važna referenca turističkog predstavljanja u regionu. Uz standardno visok profesionalni nivo u organizaciji i poslovanju, zadovoljavajući potrebe svih učesnika i izlagača, sajam je spreman da privuče i dočeka svoje verne posetioce.\nSajam turizma uz prateće manifestacije prilika je za susrete poslovnih ljudi u turističkom, hotelskom i ugostiteljskom biznisu, za posetioce mogućnost za ekskluzivne sajamske pogodnosti za putovanje i odmor, ali i degustaciju najboljih vina, rakija i gastronomskih specijaliteta ovog podneblja.\nCelodnevna dešavanja, prezentacije, promocije, degustacije, uz druženja i nezaboravne susrete, razlog su zašto posetioci vole i iščekuju ovaj nezamenljivi i vanserijski događaj.\nMeđunarodni sajam hotelsko-ugostiteljske opreme HoReCa\nNovi trendovi u hotelskoj industriji i ugostiteljstva 17. Međunarodni sajam hotelsko-ugostiteljske opreme HORECA-OPREMA deo je velike i uspešne manifestacije koja objedinjuje i promoviše sve grane turističke privrede. Tradicionalno se odvija paralelno sa Međunarodnim beogradskim sajmom turizma i Međunarodnim sajmom vina BeoWine, a iz godine u godinu beleži sve veće interesovanje izlagača i posetilaca.\nOd 24. do 27. marta 2022. god. u halama 2A i 2C Beogradskog sajma okupiće se najznačajnije kompanije koje se bave proizvodnjom i distribucijom najsavremenijih proizvoda i asortimana za opremanje ugostiteljskih objekata, restorana i hotela, kao i uslužnim delatnostima, novim trendovima poslovanja, snabdevanja i funkcionisanja ugostiteljskih objekata.\nU izlagačkom delu posetioci mogu da vide opremu za kuhinje, restorane, barove, hotele, sigurnosne i rezervacione sisteme, posteljinu, opremu za čišćenje, pekarski i poslastičarski program, opremu za bankete, radnu odeću i obuću, suvenire, stručnu literaturu i publikacije. Posebnu pažnju na Sajmu hotelsko – ugostiteljske opreme zavređuju proizvođači i uvoznici poznatih brendova u oblasti IT rešenja, ozvučenja i rasvete.\nNa sajmu će se predstaviti firme koje izlažu nameštaj, posteljinu, softvere, rashladne vitrine, mašine za poslastičarstvo i pekarstvo, smese za sladoled i dr.\nMeđu učesnicima su: Migo (nameštaj za Horeca sektor, visoke otpornosti, kvaliteta i modernog dizajna), Okpiro eco gril (novi modeli, asesoari za pripremu roštilja, uz spermanje hrane sa sajmu i degustaciju posetilaca), Elmiss Line (profesionalna kuhinjska oprema i elementi od nerđajućeg čelika najvišeg kvaliteta), Icecom (uvoz mašina za pravljenje sladoleda), Cremino (veleprofaja sladoleda za Horeca sector na teritoriji Srbije), Corp (kafa, specijalizovane namirnice i neprehrambeni proizvodi za hotele i Horeca program), Covels (mašine za profesionalne perionice veša). Veliki turističko-ugostiteljski događaj prilika je za susrete poslovnih ljudi u turističkom, hotelskom i ugostiteljskom biznisu, za posetioce mogućnost za ekskluzivne sajamske pogodnosti za putovanje i odmor, ali i degustaciju najboljih vina, rakija i gastronomskih specijaliteta ovog podneblja.\nCelodnevna dešavanja, prezentacije, promocije, degustacije, uz druženja i nezaboravne susrete razlog su zašto posetioci vole i iščekuju ovaj nezamenljivi i vanserijski događaj.\nMeđunarodni sajam vina BeoWine\nZajedno sa 43. Međunarodnim sajmom turizma i 17. Međunarodnim sajmom hotelsko-ugostiteljske opreme HoReCa na Beogradskom sajmu organizuje se i najveći vinski događaj u regionu - 12. Međunarodni sajam vina BeoWine. Ovaj manifestacija objedinjuje sve aspekte turističko-ugostiteljske privrede, a posle jednogodišnje pause, iščekivana je sa posebnim nestrpljenjem.\nDvodnevna vinska smotra, 12. Međunarodni sajam vina BeoWine, održaće se u hali 3 Beogradskog sajma, u petak i subotu, 25. i 26. marta 2022. god.\nUgledan sajamski događaj već duže od deceniju u Srbiji i regionu drži nezamenljivu poziciju kao mesto za plasiranje novih vinskih ukusa, okuplja vodeće domaće i inostrane proizvođače, uvoznike i ljubitelje vina.\nSa ovogodišnjim sajmom krenuće talas nove energije, a kroz uspostavljanje kontakata i umrežavanje učesnika, trasiraće se pravac ostvarivanja boljih poslovnih rezultata.\nKroz predstavljanje i ocenu aktuelne izlagačke ponude, edukaciju o novim trendovima u regionalnom i globalnom vinarstvu, degustaciju aktuelne berbe velikog broja proizvođača, posetioci će dobiti priliku da uživaju u sinergiji koju BeoWine godinama uspostavlja. Program i učesnici na BeoWine-u Među izlagačima će biti predstavljeni domaći i regionalni proizvođači vina, vinski podrumi, kuće vina i kompanije koje distribuiraju ovo „piće bogova“, kao i proizvođači spirita, opreme za vinare i vinogradarstvo, te proizvođači hrane.\nTradicionalno, najveći broj vinara dolazi iz Srbije. Među njima će biti i novih, malih porodičnih vinarija koje stvaraju hrabra, uzbudljiva vina u skladu sa svetskim trendovima, dok se pod kupole Beogradskog sajma vraćaju već poznati i tradicionalni učesnici Sajma BeoWine iz regiona.\nPored Srbije, na Sajmu vina ove godine učestvuju proizvođači vina i opreme iz Italije, Slovenije, Hrvatske, Republika Srpske, Crne Gore, Bosne i Hercegovine, KiM. Sekretarijat za privredu i turizam AP Vojvodine će upriličiti na velikom štandu nastup vinara iz Vojvodine.\nNa sajmu će se predstaviti dosta novih izlagača iz Hrvatske (Kutjevo, Galić, Kolarić, Bibich, Jakovac, Mediteranski okusi, Iločki vinogradi…). BeoWine - trendovi na tržištu vina Trendovi u 2022. donose šansu ljubiteljima vina za istraživanje vlastitih vinskih otkrića, novih vinskih regiona u neposrednoj blizini, uzrokovano pandemijom, kao i upoznavanje ljudi koji stoje iza svake flaše vina. Mlađe generacije sve više se interesuju za održivost i ekološku proizvodnju, što će sasvim sigurno biti trend koji će obeležiti i nekoliko narednih godina. Kroz predstavljanje i ocenu aktuelne izlagačke ponude, te degustaciju aktuelne berbe velikog broja proizvođača, posetioci će dobiti priliku da uživaju u sinergiji koju BeoWine godinama uspostavlja.\nDolazak na Sajam vina najavio je slavni Fabio Kordela, koji je posle karijere sportskog direktora poznatih italijanskih klubova, uz dugu porodičnu tradiciju proizvodnje vina u Pulji, kreirao svetski projekat „Vino šampiona“. Udružujući se sa fudbalerima svetske klase najstaju vina poznata po strasti i odličnom ukusu. Među zvezdama “Vina šampiona” su Ronaldinjo, Kafu, Vesli Snajder, Đanluiđi Bufon, Roberto Karlos, Marko Materaci, Sebastijan Frej.., a Kordela na sajam stiže u društvu Marka Materacija (Marco Materazzi) i Sebastijana Freja (Sebastian Frey).\nPREPUSTITE SE NEZABORAVNIM DOŽIVLJAJIMA NA SAJMU TURIZMA\nOve godine Beogradski sajam je pripremio posebne atrakcije u cilju kreiranja nezaboravnih doživljaja i uspomena za sve koji posete Sajam turizma i prateće manifestacije.\nU hali 1A posetioci će moći da putuju kroz Rimski period uz pomoć VR tehnologije, uz otkrivanje misterioznih iluzija i učešće u zabavnim igrama, slikanje selfija u različitim zabavnim scenografijama, posmatranje viteških borbi i još mnogo toga!\nBEOGRADSKI MUZEJ ILUZIJA NA SAJMU TURIZMA - Beogradski sajam i Muzej Iluzija su za posetioce Sajma turizma pripremili po prvi put intrigantno čulno i edukativno „putovanje“ kroz svet iluzija!\nU hali 1A, specijalno za sve koji dođu na sajam, biće izložen deo eksponata ovog atraktivnog muzeja, kao i mogućnost da se posetioci oprobaju u didaktičkim igrama i mozgalicama.\nMuzej iluzija predstavlja najveći muzejski franšizni lanac na svetu koji je do početka 2021. godine otvoren u 30 svetskih gradova. Ovaj muzej, koji je vrlo brzo postao i turistička atrakcija Beograda, prostire se na 3 nivoa i poseduje mnoštvo naučnih eksponata, od kojih je većina interaktivna. Posle Sajma turizma sigurno ćete imati želju da nastavite avanturu i posetite muzej.\nVR ATRAKCIJA NA SAJMU TURIZMA - hala 1A Beogradski sajam će, kao deo aktivnosti unapređenja atraktivnosti ponude Sajama turizma u saradnji sa partnerom Dunavskim centrom za kompetenciju, predstaviti virtualno putovanje “Rutom rimskih careva i dunavskim putem vina” pod sloganom „Upoznajte Rimljanje/Meet the Romans”.\nRuta danas povezuje 10 zemalja iz regiona Dunava i Jadrana: Sloveniju, Hrvatsku, Srbiju, Mađarsku, Bugarsku, Rumuniju, Bosnu i Hercegovinu, Crnu Goru, Albaniju i Severnu Makedoniju - 22 rimske i 12 vinskih destinacija, koje zajedno svedoče o rimskom prisustvu na ovim prostorima između I i IV veka nove ere.\nPosetioci će imati prilike da uz pomoć VR naočara putuju kroz arheološka nalazišta, destinacije i organizovane događaje spektakularnih borbi i kulturnih događaja sa kostimiranim učesnicima iz rimskog perioda.\nSELFI OR NOT, TO NIJE VIŠE PITANJE - Velika atrakcija Sajma turizma ove godine sigurno će biti i postavka Selfi muzeja iz Beograda koja je proistekla iz saradnje sa Beogradskim sajmom.\nPutovanja već decenijama vezujemo sa lepe fotografije koje bude uspomene i sećanja na divne destinacije. Pronalaskom modernih mobilnih telefona navike su se promenile, ljudi se slikaju na svim lokacijama, pa i u svom gradu.\nPosebno je popularno slikanje selfi fotografija sa dragim ljudima na svakodnevnim, ali i neobičnim lokacijama. Postavka na Sajmu turizma u hali 1A svim posetiocima sajma omogućiće da zavire u svoju maštu, zabave se i dožive nezaboravno iskustvo slikajući se pored različitih scenografija. Dođite na sajam i ponovo probuditi dete u sebi! I naravno, ne zaboravite Vaš mobilni telefon!\nSvečano otvaranje manifestacije: sreda, 23. mart 2022. godine u 16:00 časova u hali 5 Beogradskog sajma\nRadno vreme sajmova: ČET - SUB, 24 - 26. mart: 10:00 - 19:00 NED, 27. mart 10:00 - 18:00\nUlaznice: Cena pojedinačne ulaznice je 400 RSD, grupna ulaznica 300 RSD, grupna ulaznica za đake i studente 300 RSD. Porodična ulaznica: 800,00 RSD\nPoslovna ulaznica sa paketom pogodnosti: 2.000 RSD\nU subotu i nedelju, 26. i 27. marta, za učenike srednjih stručnih škola turističko-ugostiteljskog smera, ulaz na sajam je besplatan, uz overen spisak učenika od strane škole.\nParking: 150 RSD po satu\nizvor i foto:sajam.rs\nKupališna sezona 2022 na bazenima u Blacu počela danas\nBudvanska rivijera u letnjoj sezoni prema afinitetima gostiju\nLetnja sezona na Kopaoniku počinje danas, 24. juna\nGondola u Brzeću počinje sa radom u letnjoj turističkoj sezoni 2022\nLetnja sezona na Kopaoniku od 24. juna\nLetnja sezona 2022 na Torniku počinje 22. juna\nBazen u Mitrovom Polju počinje sa radom u letnjoj sezoni 2022


Odbor WHO-a danas razmatra nove sojeve korona virusa\nPrema WHO-u novi soj virusa prvo zabilježen u Britaniji pronađen je do sada u 50 zemalja i teritorija a soj iz Južne Afrike u 20 zemalja.\nBritanski i južnoafrički sojevi korona virusa, posebno zarazni, proširili su se u više desetina zemalja zahvaćenih novim valom zaraza (EPA)\nOdbor za hitna pitanja Svjetske zdravstvene organizacije (WHO) sastaje se u četvrtak, dvije sedmice prije redovnog, da razmatra između ostalog, nove, mnogo zaraznije, sojeve korona virusa koje zabrinjavaju vlasti širom svijeta.\nOdbor se obično sastaje svaka tri mjeseca ali ovog puta generalni direktor organizacije sazvao je članove dvije sedmice ranije da razmatraju teme koje zahtijevaju hitnu raspravu, prenosi Beta.\n“Radi se o novim sojevima virusa, upotrebe potvrda o vakcinaciji i testovima za međunarodne putnike”, navodi se u saopćenju WHO-a.\nBritanski i južnoafrički sojevi korona virusa, posebno zarazni, proširili su se u više desetina zemalja zahvaćenih novim valom zaraza koji ni zaključavanja, policijski čas i kampanje vakcinacija ne uspijevaju da zaustave.\nKina zabilježila najveći broj novozaraženih od marta\nSkok novozaraženih izazvao je strah kod zdravstvenih radnika uoči velikog praznika, Kineske nove godine koja je 12. februara.


pink.rs | STEFANOVIĆ NA VOŽDOVCU: Poštovanje svim penzionerima i njhovom radu\nPredsednik Gradskog odbora Beograd Srpske napredne stranke Nebojša Stefanović razgovarao je večeras sa najstarijim sugrađanima na opštini Voždovac i tom prilikom istakao da predsednik, Vlada i grad Beograd hoće da pokažu zahvalnost i poštovanje svim penzionerima i njihovom dosadašnjem radu.\n- Ova vlast hoće da radi sa ljudima i to na način da nema onoga ko će da kaže ovo nije moja nadležnost. Naš posao je da sve bude naša nadležnost, da svako kome se požalite preuzme problem i da vaš problem rešava - naglasio je Stefanović.\n- Jednako nam je važan penzioner u centru grada, kao i onaj koji živi u Ripnju, Pinosavi, Belom potoku, Zucu, bilo gde u podavalskom kraju - zaključio je Stefanović pred više od 1.400 penzionera.\nPročitajte još: SLAVKO GAK ZA PINK: Samo da nam se o deci ne brinu oni koji ne znaju gde su Pinosava i Begaljica i koji dele građane na one prvog i drugog reda!


25-11-2020 11:41 Ratni izveštaji Nagorno Karabah Svet Planeta Video\nAzerbejdžanska vojska ušla je u region Kelbadžar, još jednu od teritorija koju su jermenske snage ustupile Bakuu sporazumom o okončanju prekida vatre u Nagorno-Karabahu, saopštilo je azerbejdžansko ministarstvo odbrane.\nJermenija je Kelbadžar trebalo da preda Azerbejdžanu 15. novembra, ali se Baku složio da preuzimanje bude odloženo, nakon zahteva Jerevana, prenosi AP.\nAzerbejdžanski zvaničnici su saopštili da je pogoršanje vremenskih uslova otežalo povlačenje jermenske vojske i civila duž jedinog puta koji ovu planinsku regiju povezuje sa Jermenijom.\nSa puta takođe moraju da budu uklonjene mine, saopštilo je azerbejdžansko ministarstvo odbrane.\nSporazum o prekidu vatre sklopljen pre dve nedelje predviđa da Jermenija preda Azerbejdžanu kontrolu nad nekim teritorijama van granica Nagorno-Karabaha.\nAgdamski region je bila prva teritorija koju je Jerevan predao Bakuu u toku prošle nedelje.\nNakon potpisivanja primirja, neki Jermeni napustili su Kelbadžar nakon što su zapalili svoje kuće.\nAmerika ponovo upotrebila nuklearnu bombu! Više o tome čitajte OVDE.